title: Leonid Košeljov

text: Leonid Aleksandrovitš Košeljov (s. 20. joulukuuta 1979) on uzbekistanilainen jalkapalloilija, pelipaikaltaan keskikenttäpelaaja. Hän pelaa Venäjän liigassa Šinnik Jaroslavlin joukkueessa. Ennen siirtymistään nykyiseen joukkueeseensa hän on pelannut Pahtakor Taškentissa (78 ottelua, 26 maalia) ja Havbahov Namanganissa (82 ottelua, 22 maalia). Košeljov kuuluu myös Uzbekistanin maajoukkueen vakiomiehistöön. Hän on 178 senttimetrin pituinen ja painaa 75 kilogrammaa.


title: Kasarikeikka

text: Kasarikeikka ("Do Over") on Kenny Schwartzin ja Rick Wienerin luoma televisiosarja vuodelta 2002. Se on hyvin samanlainen idealtaan kuin, "That Was Then".


title: Kasarikeikka

text: Joel Larsen, 34-vuotias mies, saa mahdollisuuden muuttaa elämäänsä joutuessaan onnettomuuteen, joka siirtää hänet takaisin vuoteen 1981.Kasarikeikka Internet Movie Databasessa


title: Wetaskiwin

text: Wetaskiwin () on 11 673 asukkaan (2006) kaupunki Albertan provinssissa Kanadassa. Se on noin 70 kilometriä etelään Edmontonista. Kaupungin nimi tulee Creen sanasta wītaskīwin-ispatinaw, mikä tarkoittaa "kukkulat joilla tehtiin rauha".


title: Wetaskiwin

text: Wetaskiwinissä on suurehko Reynolds-Albertan museo, missä syvennytään tekniikkaan ja koneisiin. Lyhyen matkan päästä museosta on Kanadan lentoliikenteen Hall of Fame.


title: Wetaskiwin

text: Wetaskiwin on tunnettu Kanadan korkeimmasta autonmyynnistä. Tähän vaikuttaa suuresti kaupungin mainostus, jota johtavat kaikki autonmyyjät lähialueella. Iskulause "Autot maksavat vähemmän Wetaskiwinissä" nolottaa monia kaupungin asukkaita, mutta sillä on silti ollut selvä vaikutus myyntiin. Monissa tapauksissa iskulause on ainut asia minkä muiden lähikaupunkien asukkaat tietävät Wetaskiwinistä.


title: Wetaskiwin

text: Aivan kuin suurin osa Albertan maaseudusta myös Wetaskiwin on hyvin konservatiivinen. Vuoden 2004 liittovaltionäänestyksessä konservatiivien ehdokas sai 74% äänistä ja liberaalipuolueen ehdokas sai vain 12%.


title: Wetaskiwin

text: Kaupunki on sijoittunut miljoonia vuosia sitten Albertan päällä sijainneen meren rannikolle. Wetaskiwin luoteispuoli on hiekkaista ja kumpuilevaa maastoa kun kaakossa maaperä on tasaisempaa ja mutaisempaa.


title: Wetaskiwin

text:
Toiminta on hyvin vähäistä, mutta sitä löytyy muutaman tunnetun jengin verran. Jengejä ovat: WBS (Wonder-Boy skaters), NRZ (Night Riderz), IP (Indian Posse) ja HH (Hobemma Haters).
Mitään suurempaa rikollisuutta jengiläiset eivät harrasta. Lähinnä he käyttävät huumeita ja joskus harvoin ryöstävät kaupoista tavaraa.


title: Natasha Melnick

text: Natasha Melnick (s. 10. huhtikuuta 1984 Los Angelesissa, Kaliforniassa) on yhdysvaltalainen näyttelijä, joka tunnetaan parhaiten NBC:n televisiosarjasta "Freaks and Geeks".


title: Natasha Melnick

text: Hän on One Last Run -nimisen yhtyeen jäsen, ja häntä nähdään useissa elokuvissa ja sarjoissa kuten "Orange County" ja "Kasarikeikka".


title: Sexsmith

text: Sexsmith on 1 959 asukkaan (2006) kaupunki Albertan provinssissa Kanadassa. Provinssin pääkaupunki Edmonton sijaitsee 480 km kaakkoon Sexsmithistä. Alun perin paikan nimi oli "Bennville", mutta nimi muutettiin 1916 Sexsmithiksi, David Sexsmithin kunniaksi. Kylän statuksen Sexsmith sai 1929 ja lopulta kaupungiksi 1979. Rautatie Sexsmithiin valmistui vuonna 1916. rautatietä pitkin kaupunkiin virtasi kasvava määrä siirtolaisia ja alueen asukasluku kasvoi huomattavasti. Vuonna 1929 kylässä asui noin 200 henkilöä. 1930-luvulla kylässä oli kahdeksan viljasiiloa ja kylää kutsuttiin nimellä "The grain capital of the British Empire" ().


title: Sexsmith

text: Vuosittain Sexsmithin kaupungissa järjestetään perhefestivaali "Chautauqua Day". Vaikka asukkaita on vain vajaat 2000, niin paikkakunnalla toimii 10 kirkkoa, 6 hotellia ja kaksi golf-kenttää


title: Sexsmith

text: Kaupungin kotisivut


title: Jevgeni Safonov

text: Jevgeni Aleksandrovitš Safonov (s. 6. heinäkuuta 1977) on jalkapalloilija, pelipaikaltaan maalivahti. Hän pelaa Venäjän pääsarjassa Šinnik Jaroslavlin joukkueessa. Safonovilla on Venäjän kansalaisuus, mutta maajoukkuetasolla hän edustaa Uzbekistania, jonka maajoukkueen ykkösmaalivahti hän on. Safonov on uzbekistanilaisen jalkapallokoulun kasvatteja, ja pelasi Dustlik Taškentissa ja Samarkand-Dinamossa ennen siirtymistään nykyiseen seuraansa vuodeksi 2000. Hän on 199 senttimetrin pituinen ja painaa 96 kilogrammaa.


title: Armageddon (elokuva)

text: Armageddon on Michael Bayn ohjaama yhdysvaltalainen katastrofielokuva vuodelta 1998. Elokuvan nimi ”Armageddon” on englanninkielinen muoto sanasta Harmageddon.


title: Armageddon (elokuva)

text: Elokuvassa avaruussukkula Atlantis tuhoutuu meteoriittikuuron iskeydyttyä siihen. Tämän jälkeen samainen meteoriittikuuro pommittaa New Yorkia, Yhdysvaltain itärannikkoa ja Suomea. Samalla huomataan, että Teksasin kokoinen asteroidi on törmäyskurssilla Maan kanssa. NASA:n tutkijat saavat selville, että asteroidi osuu Maahan 18 päivän sisällä. Maata pelastamaan hälytetään yksi parhaista öljynporaajista, Harry Stamper (Bruce Willis), joka saa tehtäväkseen porata ydinpommin asteroidin sisälle tarkoituksenaan räjäyttää se, ennen kuin asteroidi ohittaa nollarajan eli sen etäisyyden Maasta jossa torjunta on mahdotonta.


title: Armageddon (elokuva)

text: Harry suostuu, jos hän saa ottaa mukaan oman tiiminsä. Heidät koulutetaan 12 päivän aikana astronauteiksi.


title: Armageddon (elokuva)

text: Asteroidille lähetetään kaksi sukkulaa: "Freedom" ja "Independence", joiden laukaisu onnistuu. Retkiryhmän ensimmäinen kohde on venäläinen avaruusasema, josta he ottavat lisää polttoainetta matkalleen. Avaruusaseman polttoaineputkistossa havaitaan vuoto, joka aiheuttaa räjähdyksen. Venäläinen kosmonautti Lev Andropov (Peter Stormare) ehtii Independencen mukaan tuhoutuvalta avaruusasemalta viime hetkellä A.J. Frostin (Ben Affleck) kanssa. Sukkulat suuntaavat kiertämään Kuuta, joka on lennon viimeinen vaihe ennen asteroidille laskeutumista. Laskeutumisen aikana Independencen ohjausraketit saavat osuman, jonka seurauksena sukkula syöksyy asteroidille. Pilottien ja ydinaseasiantuntijoiden lisäksi Oscar Choi (Owen Wilson) ja Noonan (Clark Heathcliffe Brolly) menehtyvät onnettomuudessa. Eloon jäävät A.J., Lev ja Jayotis "Bear" Kurleenbear (Michael Clarke Duncan).


title: Armageddon (elokuva)

text: Freedom laskeutuu turvallisesti, mutta kauas laskeutumisalueesta. Tämä vuoksi viestintäyhteydet toimivat heikommin ja poraaminen vaikeutuu. Poraukset eivät suju hyvin ja jäävät aikataulusta jälkeen. Maassa Yhdysvaltain presidentti tekee päätöksen laukaista ydinpommin maasta käsin. Freedomin pilotti William Sharp (William Fichtner) yrittää varmistaa pommin laukaisun, mutta Harry puhuu hänet ympäri viime hetkellä. Astronautit pysäyttävät pommin vain kolme sekuntia ennen sen laukeamista.


title: Armageddon (elokuva)

text: Freedomin miehistön jäsen Rockhound (Steve Buscemi) sekoaa, mutta Harry estää häntä häiritsemästä operaatiota. Samalla Freedomin porauksiin tarvittava avaruusmönkijä "Armadillo" ja Max Lennert (Ken Hudson Campbell) tuhoutuvat kaasupurkauksessa, jolloin poraukset loppuvat. Toivo on menetetty, mutta kaikkien ihmeeksi Independencen Armadillo saapuu mukanaan A.J., Lev ja Bear. Poraukset jatkuvat ja saadaan valmiiksi aikataulussa. Tämän jälkeen meteoreita alkaa sataa astronauttien niskaan, ja yksi miehistä Gruber (Grayson McCouch) saa surmansa.


title: Armageddon (elokuva)

text: Lopulta käy selväksi, että jonkun on uhrauduttava ja jäätävä asteroidille räjäyttämään pommi, koska pommin etälaukaisin ei toimi. A.J. häviää arvanvedon, ja Harry saattaa A.J.:n alas hissillä. A.J. pyytää Harrya kertomaan Grace Stamperille (Liv Tyler), että hän rakastaa tätä, mutta Harry leikkaa A.J.:n happiletkun poikki uhrautuakseen itse ja työntää A.J:n takaisin hissiin. Sitä ennen hän repäisee NASA-merkkinsä kädestään ja antaa sen A.J.:lle pyytäen tätä huolehtimaan tyttärestään. Isä ja tytär käyvät riipaisevan keskustelun viime hetkillä ennen sukkulan lähtöä, jonka aikana Harry kiittää A.J:tä ja Charles "Chick" Chapplea (Will Patton). Lähdössä ilmenee kuitenkin ongelmia: moottorit eivät toimi, jolloin Freedomin toinen pilotti Jennifer Watts (Jessica Steen) menee korjaamaan sitä. Lev vetää Wattsin pois, alkaa hakkaamaan moottoria jakoavaimella ja huudahtaa ""Näin asiat hoidetaan Venäjällä!"". Moottori alkaa taas toimia, ja alus pääsee matkaan. Harry jää odottamaan että alus on tarpeeksi kaukana ja laukaisee ydinaseen kaksi sekuntia ennen nollarajaa.


title: Armageddon (elokuva)

text: Yritys onnistuu, asteroidi halkeaa kahtia ja puolikkaat ohittavat Maan. Sukkula laskeutuu maahan onnistuneesti. A.J. antaa NASAn johtajalle Trumanille (Billy Bob Thornton) Harryn merkin.


title: Armageddon (elokuva)

text: Elokuva päättyy Stamperin tyttären ja A.J.:n häihin. Kirkossa on kunniapaikoilla neljän surmansa saaneen öljynporaajan muotokuvat, ja heitä muistetaan erityisesti seremonian aikana pidetyissä puheissa.


title: Armageddon (elokuva)

text: Elokuvan tunnusmusiikki "I Don’t Want to Miss a Thing" nousi hittilistojen kärkeen heti elokuvan ilmestyttyä. Kappaleen esitti yhdysvaltalainen rockbändi Aerosmith. Elokuvassa oli myös muita Aerosmithin kappaleita. Elokuvan musiikkia esittivät myös muun muassa Bon Jovi ja Journey. Kappaleista julkaistiin levy "".


title: San Carlos

text: San Carlos voi olla:


title: San Carlos

text:
Argentiina:
Belize:
Brasil
Chile:
Kolumbia:
Costa Rica:
El Salvador:
Päiväntasaajan Guinea:
Falklandinsaaret
Ecuador:
Guatemala
Meksiko:
Nicaragua:
Peru:
Filippiinit:
Yhdysvallat:
Venezuela:


title: Petra Němcová

text: Petra Němcová (s. 24. kesäkuuta 1979) on tšekkiläinen huippumalli. Hän on esiintynyt muun muassa "Victoria's Secret" -alusasujen mallina sekä "Sports Illustrated Swimsuit Issue" -lehden kannessa.


title: Petra Němcová

text: Němcová ja hänen silloinen kihlattunsa, valokuvaaja Simon Atlee, olivat Khao Lakissa, Thaimaassa tapaninpäivän 2004 Intian valtameren maanjäristyksen aikana. Němcován lantio sekä jalka murtuivat onnettomuudessa. Simon Atlee menehtyi aaltoihin.


title: Petra Němcová

text: Němcová seurusteli poptähti James Bluntin kanssa, mutta erosi vuoden 2007 tammi-helmikuussa.


title: Sjarhei Ameljantšuk

text: Sjarhei Pjatrovitš Ameljantšuk (; , s. 8. elokuuta 1980) on valkovenäläinen jalkapalloilija, pelipaikaltaan puolustaja. Hän pelaa Venäjällä Šinnik Jaroslavlin joukkueessa. Nykyiseen seuraansa hän siirtyi vuodeksi 2006 pelattuaan aikaisemmin vuosina 1999–2000 minskiläisessä Torpedo-MAZissa, 2001–2002 Legia Varsovassa, vuosina 2003–2004 Kiovan Arsenalissa ja 2005 Moskovan Lokomotivissa. Hän lukeutuu myös Valko-Venäjän maajoukkueen miehistöön. Ameljantšuk on 176 senttimetriä pitkä ja painaa 70 kilogrammaa.


title: Bertoua

text: Bertoua on kaupunki Kamerunissa. Se on maan itäisen provinssin ja Lom-et-Djeremin departementin pääkaupunki. Kaupungin väkiluku on noin 88 462 (vuoden 2005 väestönlaskenta). Edellisen väestönlaskennan aikoihin vuonna 1987 se oli ollut 43 402. Kaupungissa on muun muassa lentokenttä.


title: Ola (Venäjä)

text: Ola on kaupunkityyppinen taajama Olan piirissä, Magadanin alueella Venäjän kaukoidässä. Ola sijaitsee Ohotanmeren rannalla alueen pääkaupungin Magadanin itäpuolella. Vuonna 2005 Olassa oli 6 643 asukasta.


title: Ōji

text: Ōji () on 23 508 asukkaan paikkakunta Japanissa. Se sijaitsee Naran prefektuurin Kitakatsuragin piirikunnassa, Honshūn saaren Kansain alueella. Kylän pinta-ala on 7,00 km², joten siellä asuu 3 321,43 asukasta neliökilometrillä. Kintetsun ja Länsi-Japanin rautatieyhtiön linja kulkevat Ōjin läpi. Kylän erikoisuutena on olkisandaalien valmistaminen.


title: Seattle Mariners

text: Seattle Mariners on Major League Baseball -joukkue, joka on perustettu Seattleen, Washingtoniin 1977. Mariners pelaa ottelunsa American Leaguen West-divisioonassa. Seattle Mariners on ollut neljä kertaa mukana Play Offeissa: vuosina 1995 (hävisi ALCS:n), 1997 (hävisi ALDS:n), 2000 (hävisi ALCS:N) ja 2001 (hävisi ALCS:n). 2001 joukkue teki uuden AL:n ennätyksen yhdessä kaudessa saavutetuissa voitoissa kun se voitti 116 runkosarjan ottelua 162:sta, ennätys sivusi samalla 1906 Chicago Cubsin MLB:n ennätystä, vaikka tuolloin pelattiinkin lyhyempi, 152 ottelun, runkosarja. Ennätyskauden jälkeen joukkueen ei ole onnistunut palata samanlaisiin tuloksiin. Joukkueen omistaa Amerikan Nintendo.


title: Theraplay

text: Theraplay on leikkiterapian muoto, jonka tavoitteena on vahvistaa lapsen kiintymyssuhteita, tervettä itsetuntoa ja sosiaalista osaamista.


title: Theraplay

text: Theraplay kehitettiin 1960-luvulla Yhdysvalloissa syrjäytymisvaarassa olevien lasten kuntoutukseen. Vähitellen terapiamuoto levisi Kanadaan ja muualle maailmaan. Nykyään Theraplayta käytetään paljon korjaamaan varhaisen kiintymyssuhteen vaurioita.


title: Theraplay

text: Theraplay perustuu lapsen ja vanhemman väliseen, terveeseen vuorovaikutussuhteeseen ja pyrkii luomaan lapselle positiivisia elämyksiä ja onnistumisen tunteita. Theraplayn tavoitteena on rakentaa myönteistä tunneyhteyttä lapsen ja hänen vanhempiensa välille. Se auttaa lasta tuntemaan itsensä rakastetuksi ja tärkeäksi. Suomessa Theraplayta käytetään lasten psykiatrisessa hoidossa ja perhekuntoutuksessa sekä SOS-lapsikylissä. Lisäksi joitakin Theraplayn osioita käytetään päiväkotien arjessa.


title: Theraplay

text: Theraplay on aikuisjohtoinen, mutta lapsen yksilöllisyyteen vahvasti painottuva, fyysinen ja iloinen vuorovaikutushoito. Theraplayssa vanhemmilla ja lapsella on omat terapeuttinsa. Theraplay-terapia käsittää yleensä 10–20 istuntoa sekä mahdolliset seurantakäynnit. Koska lapset ja hänen tarpeensa ovat yksilöllisiä, myös terapia on yksilöllistä. Terapia perustuu MIM-arviointiin, jossa arvioidaan erilaisten vuorovaikutustehtävien avulla lapsen ja vanhemman välistä vuorovaikutusta. Arvio tehdään videoimalla tilanne, jossa lapsi ja vanhempi ovat kahdestaan, ja he suorittavat terapeutin antamia tehtäviä ja leikkejä.


title: Theraplay

text: Terapiaistunnoissa lapsi ja terapeutti ovat huoneessa, jonne näkee toisesta huoneesta. Toisessa huoneessa ovat vanhemmat terapeuttinsa kanssa. Lapsi ja terapeutti toteuttavat Theraplay-aktiviteetteja terapeutin johdolla, ja vanhemmat seuraavat ja keskustelevat terapeuttinsa kanssa tapahtumista. Pyrkimyksenä on luoda vanhemmille uusia näkökulmia ja elämyksiä siitä, miten olla lapsen kanssa vuorovaikutuksessa oikein.


title: Theraplay

text: Theraplay koostuu neljästä eri osa-alueesta: rakenteellisuudesta, yhteisyydestä, hoivaamista ja haastavuudesta. Rakenteellisuus auttaa lasta jäsentämään maailmaa. Yhteisyys on lapsen ja vanhemman välistä yhteyttä. Hoivaaminen rauhoittaa ja luo turvaa. Haastavuus luo puitteet lapsen kehittymiselle. Näitä kaikkia neljää käytetään Theraplayssa, mutta niiden keskinäinen painotus riippuu siitä, millaisia ongelmia lapsella on.


title: Theraplay

text: Theraplaysta on olemassa erikseen sovellukset mm. murrosikäisten ja vammaisten hoitoon. Lisäksi on olemassa ryhmille suunniteltu Theraplay, jolloin terapeutteja on useampia. Jokaisella erikoissovelluksella on omat vaatimuksensa.


title: Kelmi (hevonen)

text: Kelmi (s. 24. toukokuuta 1979 Ypäjä – 21. lokakuuta 2008 Ypäjä) oli suomenhevosratsu. Sen isä oli pienhevosori Kotomies ja emä Saparo. Kelmin kasvattaja oli Valtion hevosjalostuslaitos. Kelmi asui koko elämänsä Ypäjällä. Kun Valtion hevosjalostuslaitos liittyi Maatalouden tutkimuskeskukseen vuonna 1989, myös Kelmi siirtyi MTT:n omistukseen. Kelmi lopetettiin hampaiden huonosta kunnosta johtuneiden syömisvaikeuksien takia 29-vuotiaana. Se haudattiin Ypäjän hevosurheilualueelle.


title: Kelmi (hevonen)

text: Kelmi oli tummanrautias ja säkäkorkeudeltaan 151 cm. Se kantakirjattiin ratsusuunnalle II palkinnolla vuonna 1984. Kilpailusuoritusten perusteella se siirrettiin vuonna 1988 kantakirjaluokkaan I. Ratsujälkeläisistään se sai valiopalkinnon. Kelmillä on yli sata jälkeläistä, joista viimeiset syntyivät kesällä 2005. Kelmin jälkeläisistä on merkitty kantakirjaan 13 oritta ja 24 tammaa. Kelmi on myös presidentti Tarja Haloselle lahjoitetun Ypäjä Tarjan isä.


title: Aleksandar Radosavljevič

text: Aleksandar Radosavljevič (s. 25. huhtikuuta 1979) on slovenialainen jalkapalloilija, pelipaikaltaan keskikenttäpelaaja. Hän pelaa Venäjän valioliigassa Tom Tomskin joukkueessa.


title: Aleksandar Radosavljevič

text: Ennen siirtymistään Tomskiin kaudeksi 2007 Radosavljevič pelasi NK Triglavissa, NK Celjessä, Šinnik Jaroslavlissa ja NK Murassa.


title: Aleksandar Radosavljevič

text: Slovenian maajoukkueessa Radosavljevič on pelannut vuodesta 2002 alkaen runsaat kymmenen ottelua. Hän oli mukana muun muassa vuoden 2010 MM-kilpailuiden jatkokarsintaotteluissa, joissa Slovenia pudotti Venäjän ja eteni lopputurnaukseen.


title: Jiroftin kulttuuri

text: Jiroftin kulttuuri sijaitsi muinaisessa Iranissa Jiroftissa eli Halilrudin alueella Kermanin, Sistanin ja Belutsistanin provinssissa 28° 48' pohjoista, 57° 46' itäistä. Tämä oli vanha kaupunkikulttuuri, jollaisia syntyi muun muassa karavaaniteiden varrelle Iranissa ja Turkmenistanissa. Jiroftin kulttuuria on pidetty joskus sumerien mainitsemana Arattana, mutta monet tutkijat eivät usko tähän. Merkittävimpiä paikkoja olivat Shahr-i Sokhta, Tepe Bampur, Espiedej, Shahdad, Iblis ja Tepe Yahya. Alueelta on löydetty yli 3 000 vuotta vanhoja muinaisia hautoja. Alkujaan aluetta kaivoi Sir Aurel Stein. Alueella on nykyään tehty laittomia ryöstökaivauksia.


title: Kopsuo

text: Kopsuo on kylä Asikkalassa.


title: Kopsuo

text: Asutus Kopsuolla on vakituisen asutuksen ja mökkiasutuksen sekoitus. Mökkiasutusta alueella on runsaasti, kuitenkin ympärivuotisiakin asukkaita kylästä löytyy. Vanhoja taloja tai torppia lähialueilla on muun muassa Liuhtola, Uutela, Eloranta ja Vahteristo. Osa taloista on asumattomia.


title: Kopsuo

text: Vakituinen asutus on aikanaan rakentunut pitkälti tien läheisyyteen. Nykyaikana suurin osa mökkiasutuksestakin on varsin hyvän kulkuyhteyden päässä Kopsuontien kunnostuksen jälkeen.


title: Kopsuo

text: Porttikalliolla on luola, joka löytyy Asikkalan Kopsuolta, Päijänteen rannalta Salonsaaren läheltä. Tarina kertoo, että luolassa on joskus asustellut ryöväreitä. Tämän jälkeen luola on ollut nähtävyytenä, kuitenkin myöhemmin luola on tukittu kivillä, jonka jälkeen luolan syvempiin osiin ei ole mahdollista päästä. Porttikallio löytyy Kopsuontien varresta. Porttikallion alapuolelle pääsee myös vesireittiä pitkin Vääksystä. Porttikallio jatkuu jyrkkänä myös veden alla ja vettä onkin useita metrejä heti Porttikallion rannasta alkaen.


title: Kopsuo

text: Vastapäätä Porttikalliota on Kinissaari, joka on luonnonsuojelulain nojalla rauhoitettu alue. Saarella on vanhaa puustoa, korkeita kalliota ja vanhoja lehtipuita. Kinissaaren luonto on pääosin vanhaa metsää. Saarella pesii muun muassa haukkoja ja kanalintuja huomattava määrä. Kinissaareen pääsee vain vesitse ja saarella ei ole muutamien polkujen lisäksi minkäänlaisia kulkureittejä.


title: Kopsuo

text: Kopsuon kalastusalueeseen osittain kuuluva vesialue on myös Taipaleenpohja, jonka on kerrottu olleen aikanaan läpimenoreitti Ruotsalaiseen. Taipaleenpohjan ja Taivatlammin kautta liikkuen on lyhyt matka eteenpäin Ruotsalaiselle ja aina Heinolaan asti vesitietä pitkin. Taipaleenpohjan lähelle laskee ainakin yksi erittäin kirkasvetinen puro, johon nousee kuoreita suuria määriä keväisin. Puronsuun lähellä olevan kallion, Riihikallion, alapuolella kasvaa muun muassa huhtakurjenpolvea.


title: Kopsuo

text: Kopsuon kylän luonto ja maisemat ovat huomattavia erityisesti Päijänteen läheisyyden ja suurten korkeusvaihteluiden takia. Nykyisten hakkuiden aikaan maisemaa tosin pirstovat suurehkot aukot.


title: Kopsuo

text: Kopsuon posti toimi 1900-luvun puolella monessa eri paikassa. Posti sijaitsi ainakin Liuhtolassa, jossa toimi aikaisemmin myös kestikievari (1800-luvulla). Liuhtolan tilalla oli joitakin torppia ja muun muassa nykyisen Jokelantien varressa sijaitsee entinen Liuhtolan torppa. Torpan rakennuksia ei ole enää jäljellä, vaan paikalla on uudistalo. Liuhtolan tilan päärakennus sijaitsee aivan Kopsuon tien reunassa, talo on lähes tiessä kiinni. Liuhtolaan on matkaa Vääksyn puoleisesta Kopsuon tien risteyksestä hieman yli 11 kilometriä. 1900-luvun puolenvälin jälkeen ja vielä 1980-luvun loppupuolella postia haettiin myös Vahteristosta, joka on lähempänä Vääksyä. Tähän aikaan Liuhtola ei enää toiminut postina.


title: Kopsuo

text: Kopsuon kylä on melko laaja ja rikkonainen alue, niinpä varsinaista kylän keskusta ei ole olemassa. Kopsuon tietä ajaessa kylien rajat eivät selvästi ole havaittavissa. Kopsuon kylä on aiemmin ollut huomattavasti tiheämmin asuttu kuin nykyaikana. Reijo Husar kertoo historiankirjassaan kylässä olleen arkistojen perusteella enimmillään jopa yli sata asuttua taloa. Eräänä yksityiskohtana historiasta mainittakoon kylällä ollut mylly, joka oli tunnettu jauhojen laadusta jopa pitäjän ulkopuolella.


title: Kopsuo

text: Lisätietoja Kopsuon kylän ja yleisemminkin alueen historiasta löytyy myös Reijo Husarin kirjoittamista erinomaisista kirjoista Vesivehmaan seudun kylien historia 1 ja 2.


title: Kopsuo

text: Lähikyliä Kopsuolle ovat ainakin Keltaniemi, Mustjärvi ja Vesivehmaa, sekä Kalkkinen.


title: Spa

text: Spa on kunta Belgiassa Liègen maakunnassa. Spa on jo 1500-luvulla tullut kuuluisaksi kivennäislähteistään.


title: Spa

text: Spassa on 10 591 asukasta (2014), ja sen pinta-ala on 39,85 km². Väestötiheys on 266 asukasta/km².


title: Spa

text: Nimestä on erilaisia teorioita. Se on mahdollisesti saanut nimensä latinan sanoista "salus per aquam" ( tai latinan sanasta espa, ”lähde”, ”suihkulähde”. Sen nimeä on alettu käyttää englannin kielessä kylpylän nimenä, josta se levinnyt markkinoinnin mukana myös muihin kieliin. Tosin belgialaiset itse ovat sitä mieltä että kylän nimi on ollut olemassa jo ennen kuin roomalaiset perustivat kylpylänsä sen mineraalilähteille, ja nimi on sitten levinnyt sieltä yleismaalimalliseen käyttöön.


title: Spa

text: Spassa on Span moottorirata Circuit de Spa-Francorchamps, jossa on ajettu Formula 1:n Belgian Grand Prix'ta, Porsche Super Cupia, GP2-sarjaa ja vuosittain Span 24 tunnin ajo.


title: Spa

text: Spassa toimi ensimmäisen maailmansodan loppuvaiheessa 1918 Saksan armeijan päämaja.


title: Spa

text: Agatha Christien kirjojen kuvitteellinen salapoliisi Hercule Poirot on syntynyt Spassa.


title: Midnight Hawks

text: Midnight Hawks on suomalainen taitolento-osasto. Osaston lentäjät ovat päätoimisia ilmavoimien lennonopettajia Ilmasotakoulun Hävittäjälentolaivue 41:ssä. Osasto esiintyy vuosittain mm. koti- ja ulkomaisissa lentonäytöksissä.


title: Midnight Hawks

text: Osaston kalustona on harjoitushävittäjä BAe Hawk.


title: Midnight Hawks

text: Ilmavoimien taitolento-osasto tunnettiin erilaisilla epävirallisilla nimillä jo varhain.Osastotaitolennon historia ilmavoimissa alkoi 1920-luvulla, jolloin kapteeni Bremerin johtama Keisarin Sirkuslaivue teki näytöslentoja Gordou-Leseurre -hävittäjillä. Vuonna 1961 otettiin käyttöön Fouga Magister -suihkuharjoituskone, joka oli taitolentokäytössä aina 1980-luvulle saakka. Midnight Hawks -nimi tuli osaston käyttöön vuonna 1997. Kaivari 2017-lentonäytös Midinight Hawks -lentäjän kypäräkameralla kuvattuna.


title: Brooklyn

text: Brooklyn on väkirikkain New Yorkin kaupungin viidestä hallintoalueesta ("borough") noin 2,5 miljoonalla asukkaallaan. Pinta-alaltaan se on 251 neliökilometriä, josta 182,9 neliökilometriä on maata ja 68,1 neliökilometriä vettä. Brooklyn sijaitsee Long Islandin läntisessä päässä. Se muodostaa nimellisesti oman piirikuntansa, Kingsin piirikunnan, joskaan sillä ei käytännössä ole omaa hallintoa.


title: Brooklyn

text: Brooklyn on etnisesti hyvin monimuotoinen, ja se koostuu lukuisista keskenään hyvin erilaisista kaupunginosista, joilla on oma identiteettinsä. Brooklynin tunnetuimpia nähtävyyksiä ovat Brooklyn Bridge, yksi Yhdysvaltain vanhimmista riippusilloista, ja Coney Islandin huvipuisto.


title: Brooklyn

text: Brooklyn sai nimensä Breukelenin kaupungin mukaan. Vuonna 1664 hollantilaiset menettivät kaupungin briteille.


title: Brooklyn

text:
Brooklynin alueen asuttivat ensin hollantilaiset 1630-luvulla, ja sinne syntyi pian kuusi maatalousvaltaista kaupunkia: Brooklyn, Flatlands, Flatbush, New Utrecht, Bushwick ja Gravesend. Ne yhdistettiin Kings County -nimiseksi piirikunnaksi vuonna 1683. Yhdysvaltain vapaussodan aikana Brooklynissa käytiin Long Islandin taistelu 27. elokuuta 1776. Kun britit olivat vallanneet New Yorkin, heidän pahamaineiset vankilaivansa olivat ankkurissa Wallabout Bayn lahdessa. Niissä kuoli tuhansia sotavankeja, joille on pystytetty muistomerkki Fort Greene Parkiin.
1800-luvun alussa Brooklynista kehittyi maailman ensimmäinen moderni esikaupunki, ja Brooklyn Heights muuttui varakkaiden asuinalueeksi. Brooklynista tuli itsenäinen kaupunki vuonna 1834, ja siellä otettiin käyttöön samanlainen ruutuasemakaava kuin Manhattanilla. 1880-luvulla Brooklynissa oli 20 000 teollisuustyöpaikkaa ja siellä rakennettiin enemmän laivoja kuin New Yorkissa. Sisällissodan aikana maailman ensimmäinen panssarilaiva Monitor rakennettiin Greenpointissa. Brooklynissa oli oma musiikkiakatemia (1859), historiallinen seura (1863) ja keskuspuisto, ja 1800-luvun lopulla se oli yksi Yhdysvaltojen suurimmista kaupungeista. Kuitenkin liike-elämän etu vaati läheisempiä suhteita suurkaupunkiin, ja vuonna 1883 valmistunut Brooklyn Bridge tuomitsi Brooklynin itsenäisyyden tuhoon. Paikallisen demokraattisen puolueen vastustuksesta huolimatta Brooklyn liittyi osaksi New Yorkia vuonna 1898. Yhdistyminen hyväksyttiin vain 277 äänen erolla.


title: Brooklyn

text: Lisäyhteyksiä Manhattanille saatiin, kun Williamsburg Bridgen ja Manhattan Bridgen sillat rakennettiin vuosina 1903 ja 1909. Vuonna 1950 tehtiin vielä Batteryn tunneli. 1920-luvulla metro ulottui jo Coney Islandiin saakka, ja vuonna 1931 Brooklyniin perustettiin New Yorkin ensimmäinen lentokenttä, Floyd Bennett Field, jonka paikalla on nykyään Gatewayn virkistysalue. Brooklynissa oli myös oma, rakastettu baseball-joukkueensa, Dodgers, joka kuitenkin muutti Kaliforniaan 1957.


title: Brooklyn

text: Nykyinen Brooklyn on säilyttänyt paljon itsenäisen teollisuuskaupungin piirteitä. Siellä on oma ostosparatiisi Flatbush Avenuen seudulla, kulttuuri- ja hallintokeskus () ja jopa kiinalaiskaupunginosa Chinatown Sunset Parkissa. Brooklyn on kuuluisa lukuisista kirkoista ja muista temppeleistä, jotka palvelevat eri uskontokuntia ja asuinalueita.


title: Brooklyn

text: Vaikka Brooklynissa on paljon omakotitalojakin, suurin osa ihmisistä asuu kerros- ja rivitaloissa. Bedford-Stuyvesantissa ja Brownsvillessä on joitakin New Yorkin pahimpia slummeja, joissa on kortteleittain poltettuja ja hylättyjä rakennuksia. Crown Heightsin alueella on ollut pitkään konflikteja afroamerikkalaisten ja hasidijuutalaisten välillä, ja ryhmien välit ovat yhä jännittyneet. Toisaalta suojelumääräyksien avulla monet historialliset alueet ovat säilyneet elävinä. Myös uusia alueita on rakennettu ja vanhoja laitureita on otettu uudestaan laivaliikenteen käyttöön.


title: Brooklyn

text: Brooklynissa sijaitsee Brooklyn Museum, joka on yksi Yhdysvaltain suurimmista museoista. Koripallojoukkue Brooklyn Nets pelaa ammattilaiskoripallon NBA-sarjassa. Kaudesta 2015–2016 alkaen NHL-jääkiekkojoukkue New York Islanders siirtyy pelaamaan kotiottelunsa Brooklyniin 2012 valmistuneeseen monitoimihalliin Barclays Centeriin.


title: Brooklyn

text: Vuoden 2010 väestönlaskennassa brooklynilaisista 42,8 % oli valkoisia, 34,3 % mustia, 10,5 % aasialaisia (enimmäkseen kiinalaisia) ja 0,5 % intiaaneja. Latinoja oli 19,8 %.


title: Neutraalialkio

text: Joukon formula_1 alkio formula_2 on neutraalialkio eli identiteetti jonkin joukossa määritellyn binäärioperaation formula_3 suhteen, jos laskutoimituksien tulokset ovat formula_4 tai formula_5. Alkiolla formula_2 ei näytä olevan vaikutusta tulokseen eli sen vaikutus on neutraali. Kirjain formula_2 tulee saksankielisestä sanasta "Einheit".


title: Neutraalialkio

text: Esimerkiksi kertolaskun neutraalialkio reaalilukujen joukossa on luku 1, sillä mikä tahansa reaaliluku formula_8 kerrottuna yhdellä on luku formula_8 itse eli formula_10 Tämän vuoksi neutraalialkiota kutsutaan myös kertolaskun yksikköalkioksi eli ykkösalkioksi. Reaalilukujen yhteenlaskun neutraalialkio on luku 0, koska nollan lisääminen lukuun formula_8 on luku formula_8 eli formula_13 Tällöin neutraalialkiota kutsutaan myös yhteenlaskun nolla-alkioksi.


title: Neutraalialkio

text: Olkoon operaatio formula_3 joukossa formula_1 määritelty binäärioperaatio, jota on tapana merkitä parina formula_16. Neutraalialkiosta voidaan käyttää seuraavia nimityksiä. Joukon formula_1 alkio formula_2 on "vasemmanpuoleinen neutraalialkio", jos formula_4 kaikilla joukkoon kuuluvilla alkioilla formula_8. Samoin, jos formula_5 kaikilla joukkoon formula_1 kuuluvilla alkioilla formula_8, on formula_2 "oikeanpuoleinen neutraalialkio".


title: Neutraalialkio

text: Jos formula_16 on monoidi, on neutraalialkio sekä "vasemman- että oikeanpuoleinen" ja sitä kutsutaan "molemmanpuoleiseksi neutraalialkioksi" tai yksinkertaisesti pelkäksi "neutraalialkioksi". Tällöin on voimassa formula_26


title: Neutraalialkio

text: Neutraalialkioita voi olla useitakin ellei peräti äärettömän monta. Jos vallan erikoinen laskutoimitus formula_27 määritellään seuraavasti: formula_28 kun formula_29 Tällöin mikä tahansa reaaliluku, esimerkiksi luku 2, on oikeanpuoleinen neutraalialkio, koska määritelmän mukaan formula_30 Sen sijaan vasenmmanpuoleista neutraalialkiota ei ole. Määrittelemällä formula_31 on tilanne päinvastainen.


title: Neutraalialkio

text: Joskus neutraalialkioita ei ole olemassa. Jos lukujoukko koostuu luonnollisista luvuista formula_32, ei ole olemassa neutraalialkiota tavallisella kertolaskulla (koska luku 1 puuttuu). Samoin käy parille formula_33, kun laskutoimitus määritellään formula_34


title: Neutraalialkio

text: Jos laskutoimituksella on sekä vasemmanpuoleinen- että oikeanpuoleinen neutraalialkio, on sen oltava sama alkio. Helppoja esimerkkejä on reaalilukujen nolla-alkio yhteenlaskun tapauksessa (formula_35) ja ykkösalkio kertolaskun tapauksessa (formula_36). Keksimällä esimerkiksi sellainen laskutoimitus, jossa reaaliluvuilla lasketaan formula_37 siten, että formula_38 Luku yksi on tämän laskutoimituksen vasemman- ja oikeanpuoleinen neutraalialkio, sillä formula_39 ja formula_40


title: Neutraalialkio

text: Kuten viimeinen esimerkki näyttää, on mahdollista että ("S",×):lla on useampi kuin yksi vasemmanpuoleinen identiteetti. Samoin voi olla olemassa useita oikeanpuoleisia identiteettejä. Mutta jos joukossa on olemassa sekä oikeanpuoleinen ja vasemmanpuoleinen identiteetti, ne ovat yhteneviä ja onkin oikeastaan olemassa vain yksi molemmanpuoleinen identiteetti. Tämän todistamiseksi merkitään vasenta identiteettiä "v":llä ja oikeaa "o":lla. Tällöin "v" = "v" × "o" = "o". Tästä seuraa myös, ettei ryhmällä voi olla useampia kuin yksi molemmanpuoleinen identiteetti.


title: Neutraalialkio

text: Luvun formula_8 käänteisalkio formula_42 ovat lukuja, jotka muodostavat laskutoimituksessa neutraalialkion formula_2 eli formula_44. Jos parilla formula_16 on vain yksi neutraalialkio, on jokaisella muulla luvulla yksikäsitteinen käänteisalkio.


title: Air Rarotonga

text: Air Rarotonga on cookinsaarelainen lentoyhtiö. Se järjestää lentoja kaikille Cookinsaarille sekä muutamaan muuhun kohteeseen Tyynellämerellä. Yhtiön kotikenttä on Rarotongan kansainvälinen lentoasema Cookinsaarten pääsaarella, Rarotongalla.


title: Air Rarotonga

text: Air Rarotonga perustettiin helmikuussa 1978 ja aloitti toimintansa saman vuoden heinäkuussa. Nykyään yhtiö palvelee yli 70 000 matkaajaa vuosittain.


title: Air Rarotonga

text: Joulukuussa 2015:


title: Luuvilaiset

text:
Luuvilaiset olivat vanhana aikana Keski-Turkissa asuneiden heettiläisten sukuinen kansa.
Länsi-Turkin Arzawassa, myöhemmässä Lyydiassa puhuttiin indoeurooppalaista luuvilaista kieltä, joka oli heettiläisille sukua. Ehkä Troijassa puhuttiin luuvia. Luuvilaiset saattavat olla
lyykialaisten esi-isiä. Luuvin kieltä puhuttiin Syyriassa Milidissä Karkemishissa ja Turkin Tabalissa
noin 900 eaa. Luuvin kieltä on kirjoitettu sekä egyptiläisillä hieroglyfeillä ja mesopotamialaisilla nuolenpäillä. Luuvilaiset kävivät kauppaa assyrialaisten kanssa.


title: Mike Modano

text: Michael Thomas "Mike" Modano, Jr. (s. 7. kesäkuuta 1970 Livonia, Michigan, Yhdysvallat) on yhdysvaltalainen entinen jääkiekkoilija. Hän edusti viimeksi jääneellä kaudellaan NHL-seura Detroit Red Wingsia, jonka kanssa hän oli tehnyt yksivuotisen sopimuksen kesällä 2010.


title: Mike Modano

text: Modano on edustanut maataan World Cupissa, MM-kisoissa ja olympialaisissa. Salt Lake Cityn olympialaisissa 2002 hän voitti hopeaa Yhdysvaltain joukkueessa. Stanley Cupin hän voitti kaudella 1998–1999 Dallas Starsissa. Lisäksi Modano oli Stanley Cup -finaaleissa vuonna 1991 Minnesota North Starsissa (muutti 1993 Dallasiin ja nimeksi tuli Dallas Stars) sekä vuonna 2000 Dallasissa, jolloin joukkue ei onnistunut puolustamaan mestaruuttaan ja taipui New Jersey Devilsille.


title: Mike Modano

text: Kaudella 2006–2007 Modanosta tuli eniten maaleja NHL:ssä tehnyt yhdysvaltalainen pelaaja. Aikaisemmin ennätystä oli pitänyt hallussaan Joe Mullen 502 maalillaan.


title: Leikkiterapia

text: Leikkiterapia on psyko- ja vuorovaikutusterapian muoto, joka perustuu leikkiin vuorovaikutuksen ja psyykkisen kasvun ja kehityksen välineenä.


title: Leikkiterapia

text: Leikkiterapiaa voidaan toteuttaa lapsiryhmissä. Tavoitteena voi olla esimerkiksi opettaa lapselle käyttäytymis- ja ongelmanratkaisutaitoja. Näin pyritään siihen, etteivät esimerkiksi kriisioloissa traumojen vaikutuksesta särkynyt mielenrauha ja epätavanomaisiksi muuttuneet pakolaislasten käyttäytymismallit siirtyisi lasten kautta eteenpäin.


title: Leikkiterapia

text: Tunnetuimpia tuotteistettuja leikkiterapian muotoja on amerikkalaisperäinen Theraplay, jossa jäljitellään vanhemman ja lapsen välistä tervettä suhdetta.


title: GP2-kausi 2006

text:
GP2-kausi 2006 oli GP2-sarjan historian toinen kausi. Kausi alkoi 8. huhtikuuta Valenciasta ja päättyi 10. syyskuuta Italiaan. Mestaruuden voitti tulokaskuljettaja Lewis Hamilton.
Kaudella ajettiin 21 kilpailua 11 eri radalla. Kymmenenä kisaviikonloppuna oli yksi kisa lauantaina ja toinen kisa sunnuntaina, poikkeuksena Monaco jolloin ajettiin vain yksi kisa.


title: GP2-kausi 2006

text: Pisteet jaettiin lauantain pitkän kilpailun 8 parhaan joukkoon sijoittuneille kuljettajille ja 6 parhaalle sprinttikisassa. Lauantain pitkään kilpailuun paalupaikalle ajanut kuljettaja palkittiin 2 pisteellä. Nopeimman kierroksen ajanut kuljettaja sai edellisestä kaudesta poiketen 2 pisteen sijasta vain yhden pisteen ja tämän piti lähteä kilpailuun hänelle asetetusta lähtöruudusta. Sprinttikisaan paalupaikan ottanut kuljettaja ei saanut ylimääräisiä pisteitä.


title: GP2-kausi 2006

text: Suomessa GP2 lähetykset esitti kaudella 2006 aika-ajot ja kilpailut suorana MTV3+. Lähetykset selosti Timo Pulkkinen.


title: Eine

text: Eine on suomalainen naisen etunimi.


title: Eine

text: Eine on todennäköisesti syntynyt "Einon" ('miekalla hallitseva') sisarnimeksi, eikä niinkään yleisnimestä "eine", jonka merkitys on 'aamiainen', 'alkuaine'.


title: Eine

text: Suomen almanakassa nimi on ollut vuodesta 1929 lähtien.


title: Eine

text: Vuoden 2009 loppuun mennessä Väestörekisterikeskuksen mukaan Eine-nimen on saanut tasan 5000 naista ja muutama mies.


title: Heini

text: Heini on suomalainen naisen etunimi.


title: Heini

text: Heini voi olla lyhentymä vuonna 1864 almanakkaan ehdotetusta "Heinikistä", jolloin merkitys olisi 'heinä' ja tällöin nimi on luontoaiheinen. Nimi voi olla myös "Heinon" rinnakkaismuoto, ja esimerkiksi Tanskassa ja Saksassa Heini on miehen nimi.


title: Heini

text: Kreikan mytologiassa nimi Hein viittasi naiseen joka oli omaksunut jumalaisen kauneuden.


title: Heini

text: Suomen almanakassa Heini on ollut vuodesta 1950 lähtien. Heinin nimipäivä on 28. marraskuuta.


title: Heini

text: Vuoden 2009 loppuun mennessä Suomessa on Väestörekisterikeskuksen mukaan Heini-nimen saanut vajaat 3 830 naista ja noin 30 miestä.


title: Jutta

text: Jutta on naisen etunimi.


title: Jutta

text: Jutta on alkuaan saksalainen lyhentymä heprealaisperäisestä nimestä "Judit", jonka merkitys on 'nainen Juudasta', tämännimisestä kansanheimosta). On kuitenkin mahdollista, että nimi on kehittynyt omaperäisesti "Juudit"-nimestä.


title: Jutta

text: Suomessa nimi yleistyi 1990-luvulla, ja se otettiin Suomen almanakkaan 1995 Juuditin perinteiselle päivälle.


title: Jutta

text: Vuoden 2009 loppuun mennessä Väestörekisterikeskuksen mukaan 2 861 naista on saanut nimekseen Jutta.


title: Ei vanhene koskaan

text: Ei vanhene koskaan on Yle TV2:lla vuonna 1997 ensiesitetty ja 2001 sekä 2010 uusittu dokumenttisarja, jonka aiheena ovat vanhat, varsinkin omana aikanaan huomattavaa julkisuutta saaneet, selvittämättä jääneet murhat, kuten Kyllikki Saaren murha ja Bodominjärven murhat. Sarjassa käytettiin dramatisoituja kohtauksia rikoksista sekä haastateltiin usein tapahtumaa tutkinutta poliisiviranomaista. Sarjan kertojana toimi Åke Lindman. Sarjan käsikirjoitti myöhemmin "Kadonneet"-sarjan käsikirjoittanut Esa Silander. Kohtausmusiikkina on käytetty Brian Bennettin teoksia.


title: Ei vanhene koskaan

text:
Kertoja
Lukija
Ohjaaja ja tuottaja
Käsikirjoitus ja suunnittelu
Kuvaus, kuvasuunnittelu, valaisu ja suunnittelu
Äänitys
Miksaus
Puvustus


title: Saaristokaupunki

text: Saaristokaupunki on Kuopion kaupunkialuetta kaupungin eteläosissa, jonka rakentaminen on meneillään. Alueelle on tarkoitus rakentaa asuntoja noin 14 000 ihmiselle. Viimeisin kaupunkisuunnittelun ennakointi vuodelle 2015 on 9 000–9 500 asukasta. Saaristokaupungin alueella on ollut asutusta 1400-luvulta lähtien.. Saaristokaupungin pohjoisin osa on 2,5 kilometrin päässä Kuopion keskustasta.


title: Saaristokaupunki

text: Kaupunkialueella näkyy vedenläheisyys. Rantaviivaa alueella on yli 40 kilometriä, ja kaikki alueelle kaavoitetut asunnot ovat enintään 500 metrin etäisyydellä Kallavedestä. Useat kodit ovat rannoilla tai aivan rannan tuntumassa. Saaristokaupungissa järjestettiin asuntomessut vuonna 2010. Edellisen kerran asuntomessut järjestettiin Kuopiossa vuonna 1980 Jynkän kaupunginosassa.


title: Saaristokaupunki

text: Saaristokaupungissa aloitti vuonna 2011 toimintansa Martti Ahtisaaren koulu.


title: Saaristokaupunki

text: Saaristokatu on Saaristokaupungista kaupunkiin kulkeva katu. Sen rakennustyöt aloitettiin keväällä 2006 ja katu avattiin liikenteelle lokakuussa 2008. Saaristokadun takia esimerkiksi matka Keilankanavalta kaupungin keskustaan lyheni 15:stä 5,5 kilometriin.. Useiden saarten, kuten Pölhönsaaren ja Kalliosaarten pohjoisrantoja myötäilevä katu on toteutettu osittain pengerryksillä ja osittain silloilla. Kuopion seudun joukkoliikenteen linjat 5, 6 ja 29 kulkevat Saaristokadun kautta.


title: Televisiomainonta

text: Televisiomainonta on mainonnan muoto, jossa tuotteita, palveluita, järjestöjä tai ajatuksia promotoidaan televisiossa esitettävien mainoselokuvien avulla. Useimmat televisiomainokset ovat ulkopuolisen mainostoimiston tekemiä, ja mainoksen lähetysaika ostetaan televisiokanavalta tai lähetysverkolta, jolla mainosta esitetään.


title: Televisiomainonta

text: Suurin osa televisiomainoksista koostuu lyhyistä mainospätkistä, joiden kesto on muutamasta sekunnista muutamiin minuutteihin. Varsinaisten ohjelmien ulkopuolella televisiokanavat saattavat lähettää myös kestoltaan varsinaisten ohjelmien pituisia mainoksia. Televisiomainontaa on käytetty käytännössä kaikkien mainostettavissa olevien asioiden mainostamiseen. Mainonnan tärkeydestä maailmassa kertoo esimerkiksi se, että Yhdysvalloissa ja monissa muissa maissa vaalimenestystä ei voi saavuttaa ilman onnistunutta televisiomainoskampanjaa. Monissa maissa televisiomainos on nähty tehokkaimmaksi joukkomainonnan muodoksi. Näin ollen mainosaika on hyvin kallista. Kalleimmat mainokset ovat Super Bowlin (amerikkalaisen jalkapallon kauden pääottelu) aikana. Vuonna 2006 puolen minuutin mainos ohjelmassa maksoi 2,5 miljoonaa dollaria. Yritykset ovat käyttäneet ohjelmassa varta vasten siihen tehtyjä mainoksia, jotka ovat usein saaneet enemmän huomiota kuin itse ottelut.


title: Televisiomainonta

text: Ensimmäinen televisiomainos lähetettiin heinäkuussa 1941, jolloin rannekelloja valmistava Bulova Watch Company maksoi yhdeksän dollaria WNBT:lle (NBC:n verkon merkittävin asema), mainoksensa lähettämisestä baseballottelun (Brooklyn Dodgers vastaan Philadelphia Phillies) aikana.


title: Televisiomainonta

text: Televisiomainokset ovat myös aiheuttaneet aika ajoin polemiikkia eri syistä. Muutamia mainoksia on Suomessa kielletty esimerkiksi väkivallan takia.


title: Televisiomainonta

text: Suomessa Mainostelevisio aloitti lähetyksensä vuonna 1957. Kaikkien aikojen ensimmäisellä mainoskatkolla esitettiin kolme mainosta, joista yksi mainosti Jenkki-purukumia. Mainostelevisio oli 1980-luvulle asti ainoa mainoksia esittävä televisiokanava. 1980- ja 1990-luvulla televisiomainoksia esitti ohjelmien välissä myös Kolmoskanava (1987–1992). Vuonna 1993 MTV aloitti omana valtakunnallisena kanavanaan ja oli siihen aikaan ainoa kanava, jossa televisiomainoksia esitettiin. Myöhemmin televisiokanavat Nelonen ja Sub ovat lähettäneet mainoksia ohjelmiensa välissä tähän päivään asti. Yleisradion kanavat näyttävät joidenkin suurimpien urheilutapahtumien yhteydessä mainoksia, jotka suurimmaksi osaksi ovat kilpailun sponsoreihin liittyviä. Kanavien mainostauot ovat noin 15 minuutin välein ja ne kestävät noin neljä minuuttia. Suomessa yli minuutin pituisia mainoksia ei juuri normaaleilla mainostauoilla näe. Suomessa monet mainokset ovat ulkomailla tehtyjä ja dubattuja.


title: Televisiomainonta

text: Televisiomainonnan varhaisvaiheista lähtien mainoksissa on usein esitetty myös varta vasten sävellettyjä mainoslauluja. Nykyään niissä esiintyy usein myös musiikkia, jota ei ole alkujaan tehty mainontaa varten. Tämän katsotaan yleistyneen vuodesta 1987 alkaen, jolloin Nike käytti The Beatlesin ”Revolution”-kappaletta kenkämainoksessaan. Sen jälkeen tunnettuja kappaleita on käytetty mainoksissa paljon. Usein kappaleet eivät liity itse tuotteeseen mitenkään, vaan tarkoituksena on vain herättää mukavia tuntemuksia mainoksen katsojissa. Iggy Popin kappaletta ”Lust for Life”, joka kertoo heroiiniriippuvuudesta, käytettiin laivaristeilyjen mainostamiseen. Jotkut artistit eivät halua musiikkia käytettävän televisiomainoksissa, mutta he eivät pysty aina estämään musiikkinsa käyttöä. Toisaalta jotkut kappaleet ovat saaneet suosiota mainosten ansiosta. Etenkin Levi’s-firma tunnetaan osin mainosten luomista hiteistä (”Mr. Bombastic”, ”Inside”, ”Spaceman”). Samoin yleisö on joskus suhtautunut kielteisesti tiettyjen ihmisten itselleen tärkeinä pitämien musiikkikappaleiden käyttöön mainoksissa (esimerkiksi automainoksessa käytetty Sly and the Family Stonen rasismin vastainen ”Everyday People”). Suomessa itse mainosalalla työskennellyt J. Karjalainen ei salli kappaleitaan käytettävän mainoksissa.


title: Kuopion keskusta

text: Kuopion keskusta on Kuopion ruutukaava-alueen nimitys. Varsinaiseksi liikekeskustaksi miellettävä alue on kauppatori ja sen lähikorttelit (ydinkeskusta). Alue rajoittuu Kallaveteen idässä ja etelässä sekä Savon rataan pohjoisessa. Keskusta ei ole oma kaupunginosansa, vaikka niin voisi luulla, vaan se on kuuden kaupunginosan muodostama. Alue on ulkonäöltään yhtenäistä keskustamaista kerrostaloaluetta, joten kaupunginosia ei voi erottaa selkeästi. Kaupunginosien nimityksiä käytetään lähinnä kaavoituksessa, poikkeuksena Väinölänniemi, joka tunnetaan nimenä paremmin, vaikka useat käyttävät sanaa viittaamaan lähinnä Väinölänniemen puistoon tai niemeen.


title: Kuopion keskusta

text: Keskustan alueelle oli 1.1.2008 sijoittunut noin 12 500 työpaikkaa, joka vastaa noin 27 % kaupungin kaikista työpaikoista.


title: Taltta

text: Taltta on työkalu, jota käytetään kaiverrusten, urien ja kolojen tekemiseen. Taltta on kivenveiston ja puunveiston tärkein työkalu. Taltta muodostuu teräksisestä teräosasta, jonka päässä oleva ruoti jatkuu taltan kahvan sisään. Puusta tai muovista valmistettu kahva kiinnitetään ruotiin. Terän poikkileikkaus voi olla suora tai kaareva, jolloin puhutaan tasa- ja kourutaltoista. Taltan tärkeimpiä mittoja ovat terän leveys ja pituus sekä teroituskulma. Sorvaukseen on suunniteltu omat erikoistalttansa, joita kutsutaan sorvitaltoiksi. Käsitalttaa nimitetään myös temmiksi.


title: Taltta

text: Talttaus tarkoittaa työstötapaa, jossa materiaalin tehdään koloja ja uurteita. Taltaus lähestyy asiaa enemmänkin tehtyjen muotojen kuin työkalun mukaan. Esimerkikisi ketjutaltta muistuttaa moottorisahan terää.


title: Taltta

text: Tylsyneen tasapäisen taltan voi teroittaa tahkolla.


title: Huuliveikot

text: Huuliveikot on suomalainen vuosina 1997–1998 valmistunut sketsisarja. Sarja esitettiin televisiokanava Nelosella.


title: Huuliveikot

text: Sarjan keskeisen näyttelijät olivat näyttelijä-imitaattorit Juha Laitila, Jukka Laaksonen ja Joonas Myllyveräjä. Aikaisemmin sama kolmikko on tehnyt yhdessä muita viihdesarjoja, kuten muun muassa Yleisradiolle 1990-luvun alussa tuotetun sketsisarjan "Kiitos ja hyvästi".


title: Huuliveikot

text: Sarja perustui esitettyihin sketseihin ja musiikkiesityksiin. Hahmot olivat suurimmalta osin imitaatioita julkisuuden henkilöistä.


title: Huuliveikot

text: Huuliveikoille tehtiin jatkosarja Huuliveikkojen paluu, jota esitettiin vuosina 1999–2000.


title: Huuliveikot

text: Juha Laitila ja Jukka Laaksonen ovat myöhemmin esittäneet Ne Huuliveikot -nimistä stand up-show’ta, joka sisältää stand up-komiikkaa ja imitaatioita.


title: Huuliveikot

text: Osa sketsihahmoista esiintyi jo näyttelijäkolmikon aiemmissa viihdeohjelmissa.


title: Luettelo Babylonian kuninkaista

text: Babylonian kuninkaiden luettelo. Vanhempien Babylonian kuninkaiden hallitusajoissa on jopa 100 vuoden heittoja. Babylonian kuninkaitakin on mahdutettu muutamaan kronologiaan, ajoitusjärjestelmään. Nykyään käytetään yleensä lyhyttä kronologiaa.


title: Luettelo Babylonian kuninkaista

text:
Persian kuningas Kyyros II Suuri valtasi Babylonin 539, ja
Babyloniasta tuli Persian maakunta.


title: Meiji

text: Meiji (, "Kirkas hallinto") voi tarkoittaa:


title: William Randolph Hearst

text: William Randolph Hearst (29. huhtikuuta 1863, San Francisco, Kalifornia – 14. elokuuta 1951, Beverly Hills, Kalifornia) oli yhdysvaltalainen kustantaja ja sanomalehtimiljonääri. Hearst kuuluu modernin sanomalehdistön tärkeimpiin teknisiin kehittäjiin, mutta samalla häntä pidetään yhtenä keltaisen lehdistön ja sensaatiojournalismin isistä.


title: William Randolph Hearst

text: William Randolph Hearst syntyi kalifornialaiseen miljonääriperheeseen. Hänen isänsä George Hearst (1820–1891) oli vaurastunut Kalifornian kultaryntäyksessä 1850-luvulla ja rakentanut menestyvän liikeimperiumin. Demokraattipuolueeseen kuulunut isä Hearst myös istui kahteen otteeseen senaattorina ja pyrki Kalifornian kuvernööriksi. William Randolph sai kalliin yläluokkaisen kasvatuksen ja aloitti opinnot Harvardin yliopistossa, mutta erotettiin sieltä 1885 sopimattoman käytöksen takia.


title: William Randolph Hearst

text: 23-vuotias W. R. Hearst ryhtyi 1887 isänsä omistuksiin kuuluneen "San Francisco Examiner" -sanomalehden johtajaksi. Hän hankki lehteen parhaat saatavilla olleet toimittajat ja ryhtyi ajamaan rohkean populistista linjaa, julkaisi artikkeleita julkisen vallan ja yrityselämän korruptiosta ja hyökkäili jopa isänsä yrityksiä vastaan. Parissa vuodessa lehti kasvoi alueensa suurimmaksi. 1895 Hearst osti perheensä rahallisella tuella "New York Morning Journal" -lehden, johon hän sovelsi San Franciscon oppejaan: lehden hinta pudotettiin yhteen senttiin ja sitä markkinoitiin sensaatiojutuilla. Yhdysvaltain-Espanjan-sodan alla Hearst ja "New York Worldin" julkaisija Joseph Pulitzer kävivät kiivasta taistelua levikistä: molempien lehdet julkaisivat kuvia ja kohureportaaseja espanjalaisten julmuuksista Kuubassa, ja molemmat myivät parhaimmillaan miljoona numeroa päivässä.


title: William Randolph Hearst

text: Hearstin ja Pulitzerin kilpailun aikana ryhdyttiin sensaatiolehdistöä kutsumaan keltaiseksi lehdistöksi". Nimitys tulee Richard F. Outcaultin piirtämästä sarjakuvasta "The Yellow Kid", jota kutsutaan usein maailman ensimmäiseksi sarjakuvaksi. Sarja ilmestyi aluksi Pulitzerin New York Worldissa, mutta Hearst osti 1897 Outcaultin ja hänen sarjakuvansa omaan lehteensä.


title: William Randolph Hearst

text: 1900-luvun ensimmäisinä vuosikymmeninä Hearst laajensi lehtitaloaan voimakkaasti ja perusti uusia julkaisuja. 1920-luvun puolivälissä hän omisti kaikkiaan 28 sanomalehteä, San Franciscon ja New Yorkin lisäksi muun muassa Washingtonissa, Bostonissa, Atlantassa, Chicagossa, Detroitissa, Los Angelesissa ja Seattlessa. New Yorkissa Hearst julkaisi Morning Journalinsa lisäksi sensaatiolehti "New York Daily Mirroria" ja aikakauslehti "Cosmopolitania". Hearst omisti myös lehtiään varten perustamansa kansainvälisen uutistoimiston "International News Servicen", elokuvayhtiö "Cosmopolitan Productionsin" ja sarjakuvasyndikaatti "King Features Syndicaten". Lisäksi hänen omistuksiinsa kuului perintönä isä George Hearstilta tuhansia hehtaareja maata, tukkimetsiä ja kaivoksia Kaliforniassa ja Meksikossa.


title: William Randolph Hearst

text: Hearstin populistinen tyyli ja sensaationmetsästys toivat hänelle valtavaa menestystä, mutta saivat myös osakseen kitkerää kritiikkiä niiltä, jotka katsoivat edustavansa vakavaa journalismia. Upton Sinclair syytti vuonna 1919, että Hearstin lehdissä ”lietsotaan tietoisesti häpeällisiä valheita” valtioiden ajamiseksi sotaan keskenään (viittaus Yhdysvaltain-Espanjan sotaan). Sinclair väitti myös, että Hearstin ”uutistoimistossa” vain kirjoitetaan uudestaan muiden lehtien uutisia ja pannaan ne olemattomien ulkomaankirjeenvaihtajien nimiin.


title: William Randolph Hearst

text: William Randolph Hearst jätti pysyviä jälkiä lehdistöhistorian lisäksi myös sarjakuvan historiaan. Jo New York Daily Newsin aikana hänen näkyvimpiä tekojaan oli "The Yellow Kid" -sarjakuvan anastaminen kilpailevalta lehdeltä. Vuonna 1915 Hearst perusti sarjakuvasyndikaatti King Features Syndicaten, jonka parissa hän työskenteli kuolemaansa asti. Hän myös tuki sarjakuvia, jotka eivät menestyneet taloudellisesti. Kuuluisin esimerkki tästä on George Herrimanin surrealistinen sarjakuva "Krazy Kat", joka menestyi huonosti mutta pysyi Hearstin lehdissä, koska tämä itse piti siitä; myöhemmin Krazy Kat on luokiteltu yhdeksi sanomalehtisarjakuvan suurimmista klassikoista.


title: William Randolph Hearst

text: Uransa nousevina vuosina Hearst oli aktiivinen ja kunnianhimoinen demokraattipoliitikko. Hän istui kaksi kautta (1903–1907) Yhdysvaltain edustajainhuoneessa ja yritti moneen otteeseen päästä korkeisiin virkoihin: vuosina 1905 ja 1909 New Yorkin kaupungin pormestariksi, 1906 New Yorkin osavaltion kuvernööriksi.


title: William Randolph Hearst

text: Upporikas William Randolph Hearst tunnettiin suurellisesta yksityiselämästään; lehtimagnaatin ystäväpiiriin kuulunut Charles Chaplin totesi muistelmissaan, että "Hearst tuhlasi miljoonia aivan kuin ne olisivat olleet taskurahoja".


title: William Randolph Hearst

text: Hearst sijoitti imperiuminsa keskuksen San Simeoniin Tyynenmeren rannalle, isältään perimälle ranchille. Sinne hän rakennutti Hearst Castlen, suunnattoman linnan, jota rakennettiin liki keskeytyksettä vuodesta 1919 Hearstin kuolemaan 1951 asti. Hearst Castle on valtava rakennuskompleksi joka jäljittelee melko sekavasti historiallisia rakennustyylejä; esimerkiksi sen päärakennus muistuttaa espanjalaista katedraalia. Hearst rahtautti linnaansa Euroopasta ja Egyptistä tukuittain antiikkihuonekaluja, taideteoksia ja jopa kokonaisia interiöörejä. Puutarhassa on aito roomalaisen temppelin pääty, jonka Hearst osti Euroopasta ja siirrätti paloina Kaliforniaan. Linnaan kuului 56 makuuhuonetta, kaksi jättikokoista uima-allasta (yksi ulkona ja yksi sisällä), elokuvateatteri, lentokenttä ja maailman suurin yksityinen eläintarha.


title: William Randolph Hearst

text: Hearst Castle oli 1920- ja 30-luvuilla yksi Hollywoodin ja koko Yhdysvaltojen seurapiirielämän keskuksia. Hearstin linnaan saivat kutsuja valkokankaan kirkkaimmat elokuvatähdet, kuten Charles Chaplin, Cary Grant ja Marxin veljekset, sekä myös suurmiehet ja poliitikot, kuten Yhdysvaltain presidentti Calvin Coolidge ja Britannian tuleva pääministeri Winston Churchill. Vieraat saapuivat joko lentäen Hearst Castlen omalle lentokentälle tai rautateitse Hearstin yksityisellä junalla.


title: William Randolph Hearst

text: 40-vuotias William Randolph Hearst nai vuonna 1903 Millicent Willsonin, 21-vuotiaan revyytytön New Yorkista. Pariskunta sai yhdessä viisi poikaa. Runsaan kymmenen vuoden avioliiton jälkeen Hearst aloitti rakkaussuhteen itseään 34 vuotta nuoremman näyttelijätär Marion Daviesin kanssa. Vuodesta 1919 Hearst ja Davies asuivat ajoittain avoimesti yhdessä, ja 1920-luvun puolivälissä Millicent Hearst jätti miehensä pysyvästi; Hearstit eivät kuitenkaan koskaan ottaneet virallista avioeroa. W. R. Hearst yritti lähes pakkomielteisesti luoda rakastajattarelleen uraa filmitähtenä: Cosmopolitan Pictures -yhtiö perustettiin vain Marion Daviesin elokuvia tuottamaan, ja kaikissa Hearstin lehdissä mainostettiin näyttävästi Daviesia. Tällä on kuitenkin arveltu olleen vain negatiivista vaikutusta Daviesin uraan, koska hänen kohusuhteensa Hearstin kanssa jätti varjoonsa hänen uransa näyttelijänä.


title: William Randolph Hearst

text: Vuoden 1928 pörssiromahdus ja 1930-luvun suuri lama tuhosivat Hearstin lehdistöimperiumin. On arveltu, että valtavalla vauhdilla rakennettu sanomalehtien ketju ei koskaan olisi tullut omillaan toimeen, ja että kaivoksista, maanviljelystä ja metsäteollisuudesta saadut varat pitivät myös lehdistöpuolta pystyssä. Lama horjutti pahasti Hearstin lehtiä, eikä ahdinkoa parantanut niiden kustantajan poliittinen asenne: 1930-luvun ensimmäisinä vuosina Hearst oli Franklin D. Rooseveltin ja New Deal -politiikan kannattaja, mutta kääntyi vuonna 1935 suosittua Rooseveltia vastaan ja julkaisi New Dealia vastaan suunnattua raivopäistä kritiikkiä kaikissa lehdissään.


title: William Randolph Hearst

text: Lopulta vuonna 1936 Hearst-yhtymä joutui oikeuden päätöksellä yrityssaneeraukseen, jossa sanomalehtiä ja muita sen omistuksia lakkautettiin tai myytiin pois. Hearst itse menetti aiemman, lähes rajattoman määräysvallan yhtiöihinsä ja muuttui tavalliseksi johtajaksi jonka oli toteutettava ulkopuolisia käskyjä. Hearst Corporation jatkoi kuitenkin toimintaansa, ja William Randolph Hearst työskenteli yhtymässä kuolemaansa vuonna 1951 asti.


title: William Randolph Hearst

text: Orson Wellesin elokuva "Citizen Kane" (1941) on kenties se asia, josta William Randolph Hearst nykyään parhaiten muistetaan. Wellesin elokuvan pääosassa on lehtikuningas Charles Foster Kane, joka on vain heikosti naamioitu kopio W. R. Hearstista: Kane on kaivosmiljonäärin perijä joka aloittaa uran sanomalehtimiehenä, lietsoo Yhdysvaltain-Espanjan-sotaa kasvattaakseen lehtiensä levikkiä, epäonnistuu pyrkimyksissään päästä politiikkaan, rakentaa itselleen valtavan Xanadu-linnan ja yrittää pakkomielteisesti tehdä lahjattomasta rakastajattarestaan suurta oopperalaulajaa. Väitetään jopa, että elokuvan kuuluisa avainsana "Rosebud" ("Ruusunnuppu") olisi hellittelynimi, jota Hearst käytti Marion Daviesin intiimeistä osista.


title: William Randolph Hearst

text: Hearst raivostui elokuvasta ja yritti kaikin tavoin estää sen valmistumista. Hän tarjosi elokuvayhtiö RKO:lle 842 000 dollaria Citizen Kanen kaikkien kopioiden tuhoamisesta. Kun tämä ei onnistunut, Hearst pyrki tuhoamaan elokuvan taloudellisesti: hän kielsi omistuksiinsa kuuluvia lehtiä arvostelemasta tai edes mainitsemasta elokuvaa, ja esti vaikutusvallallaan monia elokuvateatteriketjuja esittämästä sitä. Citizen Kane menestyikin huonosti, mikä johti hankaluuksiin Orson Wellesin myöhemmällä uralla. Hearstin voitto on kuitenkin myöhemmin kääntynyt hänen tappiokseen: Citizen Kane on äänestetty säännönmukaisesti maailman parhaaksi elokuvaksi.


title: Foreigner

text: Foreigner on aikuisrock (AOR) -yhtye, joka perustettiin New Yorkissa vuonna 1976. Silloin siihen kuuluivat Lou Gramm, Mick Jones ja Ian McDonald. Foreignerin albumeita on myyty yli 50 miljoonaa kappaletta kansainvälisesti.


title: Foreigner

text: Yhtyeen ensimmäistä albumia, Foreigneria, myytiin yli neljä miljoonaa kappaletta Yhdysvalloissa, ja se pysyi top-20:ssä vuoden ajan. Heidän seuraavaa levyään, Double Visionia, myytiin viisi miljoonaa kappaletta. Levy sisälsi muun muassa kappaleet "Hot Blooded" ja albumin nimeä kantavan "Double Visionin". Kolmas albumi, Head Games, menestyi myös hyvin. Vuoden 1980 paikkeilla tapahtui muutoksia kokoonpanossa, kun Rick Wills tuli yhtyeeseen basistiksi ja Gagliardi sekä Greenwood erosivat ja liittyivät yhtyeeseen nimeltä Spys.


title: Foreigner

text: Foreignerin seuraava, neljäs albumi julkaistiin vuonna 1981, ja se nimettiin 4:ksi. Heidän seuraava albuminsa, Agent Provocateur, julkaistiin 1984, ja siltä löytyvä "I Want to Know What Love Is" kappale kohosi myyntilistan kärkeen. 1980-luvun loppupuoliskolla Jones ja Gramm halusivat soolouralle ja yhtye hajosi, mutta se kuitenkin koottiin uudestaan 1987, ja he julkaisivat Inside Information -albumin. Yhtye kuitenkin hajosi uudestaan.


title: Foreigner

text: Vuonna 1990 Mick Jones sai koottua osan jäsenistä kokoon, mutta Foreigneriin tuli uusi laulaja, Johnny Edwards. Yhtye julkaisi uuden albumin, Unusual Heat, vuonna 1991. Albumi nousi sijalle 117 myyntilistalla. Vuonna 1993 Lou Gramm liittyi uudestaan Foreigneriin, ja he julkaisivat uuden albumin, Mr. Moonlightin. Tämä kuitenkin menestyi vielä huonommin kuin Unusual Heat, vaikkakin "Until the End of Time" kappaleesta tuli jonkinlainen hitti. Uudelleen muodostunut yhtye esiintyi Yhdysvalloissa vuoteen 2002 saakka.


title: Foreigner

text: Vuonna 2003 Gramm lähti taas yhtyeestä aloittaen soolouran. Jones, ainoa jäljellä oleva alkuperäisjäsen, hankki Kelly Hansenin Grammin tilalle laulajaksi vuonna 2005.


title: Maanosaliittojen cup

text: Maanosaliittojen cup (Confederations Cup) on kansainvälisen jalkapalloliiton FIFAn järjestämä jalkapalloturnaus.


title: Maanosaliittojen cup

text: Turnaus pelataan neljän vuoden välein aina vuotta ennen MM-kisoja samassa maassa, missä MM-kisatkin järjestetään. Näin maanosaliittojen cupia pidetään eräänlaisena MM-kisojen "esiturnauksena".


title: Maanosaliittojen cup

text: Turnaukseen osallistuu kahdeksan joukkuetta. Turnaukseen pääsevät järjestävän maan lisäksi hallitseva maailmanmestari ja jokaisen kuuden maanosaliiton (AFC, CAF, CONCACAF, CONMEBOL, OFC, UEFA) mestari, esimerkiksi Euroopasta UEFAn alaisten EM-kisojen hallitseva mestari. Mikäli joku maanosien mestareista on isäntämaana tai hallitsevana maailmanmestarina mukana, tällöin mukana siitä maanosaliitosta on myös maanosan mestaruuskisojen kakkonen.


title: Maanosaliittojen cup

text:
Ensimmäisen kerran turnaus järjestettiin vuonna 1992 Saudi-Arabiassa. Tuolloin turnaus oli nimetty maan kuninkaan Fahdin mukaan. Vuonna 1997 FIFA nosti sen virallisten turnaustensa joukkoon, antoi sille sen nykyisen nimen ja nosti joukkueiden määrän nykyiselleen. Nykyiseen neljän vuoden rytmitykseen siirryttiin vasta vuonna 2005. Aiemmin turnaus järjestettiin kahden vuoden välein, minkä takia vain joka toinen turnaus pelattiin tulevassa MM-isäntamaassa.
Eniten turnausvoittoja on Brasilialla, neljä kappaletta.


title: Eponymous

text: Eponymous on R.E.M:n kokoelma-albumi vuodelta 1988 ja yhtyeen viimeinen albumi I.R.S. Recordsille ennen siirtymistä Warner Bros. Records -levy-yhtiöön. Se oli myös yhtyeen ensimmäinen "suurimmat hitit" -tyyppinen kokoelma (vuoden 1987 "Dead Letter Office" sisälsi harvinaisuuksia).


title: Eponymous

text: Eponymous julkaistiin vain kuukautta ennen R.E.M:n Warner-debyyttiä "Green", tästä huolimatta yhtye oli mukana auttamassa I.R.S. Recordsia kokoelman koostamisessa. Eponymous nousi Yhdysvaltain listoilla sijalle 44 ja Isossa-Britanniassa sijalle 69.


title: Eponymous

text: Kokoelman nimi "Eponymous" on huumoria, sillä englanninkielisessä musiikkiteollisuudessa termillä "eponymous" viitataan artistin tai yhtyeen nimettömään (toisin sanottuna artistin tai yhtyeen omaa nimeä käyttävään), usein ensimmäiseen albumiin.


title: Eponymous

text: Kaikki kappaleet Bill Berry, Peter Buck, Mike Mills ja Michael Stipe.


title: Love Metal

text: Love Metal on HIM-yhtyeen neljäs albumi vuodelta 2003. Nimi "Love Metal" tulee laulaja Ville Valon mukaan yhtyeen edustamasta musiikkityylistä. Kappaleet ”Buried Alive by Love”, ”The Funeral of Hearts” ja ”The Sacrament” julkaistiin singleinä, ja kappaleista on kuvattu myös musiikkivideot.


title: Love Metal

text: "Love Metal" menestyi maailmalla huomattavasti edeltäjäänsä "Deep Shadows and Brilliant Highlightsia" paremmin, mutta Suomessa albumia on myyty noin 49 000 kappaletta, mikä on noin 9 000 kappaletta edellistä albumia vähemmän. Maailmalla myyntiluvut ovat noin miljoonan paikeilla.


title: Eksjön kunta

text: Eksjön kunta () on Jönköpingin läänissä sijaitseva Ruotsin kunta. Maakuntajaossa se kuuluu Smålandiin. Kunnan keskustaajama on Eksjö.


title: Eksjön kunta

text: Kunnan maapinta-ala on 799,40 neliökilometriä (1.1.2016) ja asukasluku 16 790 henkeä (31.12.2015).


title: Eksjön kunta

text: Vuonna 2007 kunnassa oli 68,22 km² peltoa, joten saman ajankohdan maapinta-alaan vertaamalla saadaan peltojen osuudeksi 8,5 prosenttia kunnan maapinta-alasta.


title: Eksjön kunta

text: Nykyisen Eksjön kunnan alueella sijaitsi 1900-luvun vaihteessa Eksjön kaupunki ja yhdeksän maalaiskuntaa. Vuonna 1928 Hässlebyn maalaiskunnasta erotettiin Mariannelundin kauppala. Eksjön maalaiskunta puolestaan liitettiin Eksjön kaupunkiin vuonna 1949.


title: Eksjön kunta

text:
Vuoden 1952 kuntauudistuksessa nykyisen kunnan alueelle muodostettiin seuraavat "suurkunnat":
Mariannelundin kauppalaan liitettiin loput Hässlebyn maalaiskunnasta ja Kråkshultin maalaiskunta. Eksjön kunta muodostettiin vuonna 1971 yhdistämällä Eksjön kaupunki, Höreda, Ingatorp ja Mariannelundin kauppala.


title: Eksjön kunta

text: Nykyinen vaakuna on entisen Eksjön kaupungin vaakuna. Myös Höredan maalaiskunnalla ja Mariannelundin kauppalalla oli oma vaakuna.


title: Eksjön kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 136 Suomessa syntynyttä, mikä vastasi 0,8 prosenttia kunnan väestöstä.


title: Eksjön kunta

text: Vielä vanhempien vuoden 1984 lopun tietojen mukaan 3,1 prosenttia kunnan asukkaista oli ulkomailla syntyneitä. Tuolloin kunnassa asui 123 Suomessa syntynyttä, mikä vastasi 0,7 prosenttia kunnan väestöstä.


title: Eksjön kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 185 607 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 81 000 kruunua.


title: Eksjön kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Eksjön kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Eksjön kunta

text: Kunnassa on 6 taajamaa, joiden osuus kunnan väestöstä vuoden 2010 lopussa oli 77,9 prosenttia. Taajamien ulkopuolella asui tuolloin 3 582 asukasta. Seuraavassa on lueteltu kunnan alueella sijaitsevat taajamat väkilukuineen:


title: Eksjön kunta

text: Kunnan keskustaajama on lihavoitu.


title: Eksjön kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Eksjön kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Eksjön kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Eksjön kunnanvaltuustossa vuodesta 1973 lähtien.


title: Eksjön kunta

text: Vuodesta 2016 alkaen kunta on jaettu seuraaviin piireihin:


title: Eksjön kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Eksjön kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Noir Désir

text:
Noir Désir on ranskalainen rockyhtye.
Noir Désir perustettiin Bordeaux’ssa 80-luvulla. Yhtyeen laulaja ja sanoittaja on Bertrand Cantat. Hänen lisäkseen yhtyeessä vaikuttavat Serge Tayssot-Gay kitaristina, Denis Barthe rumpalina ja Jean-Paul Roy (ennen vuotta 1996 Frédéric Vidalenc) basistina. Noir Désir saavutti suurta menestystä 90-luvulla.


title: Noir Désir

text: Noir désirin alkutaipalella Bertrand Cantat oli vannoutunut Jim Morrison-fani (The Doorsin laulaja). Cantat pukeutui esikuvansa tapaan nahkahousuihin ja käytti intialaisia koruja. Hän on ollut kaksi kertaa äänihuulten leikkauksessa karjumisen takia.


title: Noir Désir

text: Noir désir vastustaa kapitalismin yleismaailmallistumista (”The Holy Economic War”, ”L'homme pressé”) ja fasismia (”Here It Comes Slowly”, ”Un jour en France”). Noir Désir on osallistunut usein hyväntekeväisyyskonsertteihin. Vuonna 2002 Victoire de la musique -gaalassa (ranskalainen Emma-gaala), jossa Noir désir palkittiin, Bertrand Cantat luki erään kirjeen. Kirjeen vastaanottaja oli Vivendi Universalin johtaja (Noir désirin levittäjä ja tuottaja), ja siinä luki kuuluisaksi tullut lause: ”Me asutaan samalla planeetalla, muttei olla samasta maailmasta”.


title: Noir Désir

text: Yhtyeen ensimmäinen albumi "Où veux-tu qu’je r’garde?" ilmestyi vuonna 1987, mutta menestys tuli vasta bändin toisen albumin, "Veuillez rendre l’âme (à qui elle appartient)", mukana vuonna 1989. Noir Désirin seuraavat kaksi albumia olivat "Du ciment sous les plaines" (1991) ja "Tostaky" (1992), joiden myötä yhtyeen kapinallinen ja kumouksellinen maine jatkoi kasvuaan.


title: Noir Désir

text: Vuonna 1996 Noir Désirin albumi "666.667 Club" saavutti suurta menestystä (”Un jour en France” ja ”L’homme pressé” olivat hittisinglejä). Vuonna 2001 yhtyeen viimeinen albumi "Des visages, des figures" saavutti myös suurta menestystä, ja se nimettiin vuoden rockalbumiksi ”Victoire de la musique” -gaalassa vuonna 2002.


title: Noir Désir

text: Nykyään yhtye pitää taukoa, sillä bändin keulahahmo ja laulaja löi tyttöystäväänsä (ranskalainen näyttelijä Marie Trintignant), joka kaatui ja löi päänsä ja kuoli koomassa elokuussa 2003 Vilnassa (Liettuassa). Cantat tuomittiin taposta neljän vuoden vankeuteen.


title: Nintendo 64DD

text: Nintendo 64DD (usein lyhennetty N64DD) on laajennusosa Nintendo 64 -konsolille, se kiinnittyy N64:ään pohjan EXT-laajennusportin kautta. Kirjaimet DD tarkoittavat "Disc Drivea" , mutta myös "Dynamic Drive" -nimitystä on käytetty. 64DD oli oletettavasti Nintendon vastaus Sonyn PlayStationissa käytettyyn CD:hen, jota oli halvempi tuottaa ja johon mahtui enemmän tietoa. Laite käytti 64 megatavun magneettista levykettä tallennusmediana.


title: Nintendo 64DD

text: 64DD julkistettiin vuoden Nintendo Shoshinkai game show -tapahtumassa (nykyisin nimellä Spaceworld). Kuitenkin 64DD julkaistiin vain Japanissa 1. joulukuuta 1999.


title: Nintendo 64DD

text: Nintendon pelätessä 64DD:stä koituvan taloudellista tappiota, Nintendo myi sitä pääasiassa RANDnet-tilauspalvelun kautta, mutta laitetta myytiin pieniä määriä myös kauppojen hyllyiltä. Tuloksena Nintendo tuki 64DD:tä vain lyhyen aikaa. Suurin osa 64DD:lle suunnitelluista peleistä ilmestyikin ajan mittaan pelimoduuleina Nintendo 64:llä.


title: Nintendo 64DD

text: 64DD:n pelit käyttivät uutta tallennusmediaansa mm. tarjoamalla mahdollisuuden tallentaa Mario Artist -luomuksiaan, ja muistamalla Kyojin no Doshin (Doshin the Giant) -pelin pelimaailman muokkaukset. 64DD:n mukana tuli modeemi, jonka avulla käyttäjät pääsivät kirjautumaan RandNet-verkkoon ja jakamaan toisilleen Mario Artist -tuotoksia, lähettämään sähköpostia sekä pelaamaan pelejä Internetin kautta. Verkkopelejä tosin ehti ilmestyä vain yksi, "Japan Pro Golf Tour 64".


title: Hietalahti (Helsinki)

text: Hietalahti () on lahti ja sitä ympäröivä, rajoiltaan tarkemmin määrittelemätön alue Helsingin kantakaupungin länsirannalla, Kampin kaupunginosan eteläisillä alueilla. Merellinen Hietalahti rajautuu Punavuoren ja Länsisataman kaupunginosiin.


title: Hietalahti (Helsinki)

text: Hietalahden yhdistää Ruoholahteen Ruoholahdenkanava, joka yhdessä lahtien kanssa erottaa Jätkäsaaren mantereesta. Lahden perukassa on venesatama, jonka nyt jo puretun satamaradan penger siltoineen erottaa muusta lahdesta, sekä sen läheisyydessä Hietalahdentori. Venesatamaa kiertää rantakatu Hietalahdenranta.


title: Hietalahti (Helsinki)

text: Hietalahdessa toimivat Hietalahden kauppahallin ja Hietalahden kirpputorin lisäksi muun muassa Helsingin kansainvälinen raamattukeskus, Hare Krishna -järjestö sekä konsertti-, kulttuuri- ja monitoimitalo Nosturi.


title: Hietalahti (Helsinki)

text: Historian saatossa, Länsisatamaa rakennettaessa on Hietalahden läheisyydessä 1900-luvulla täytetty merialueita ja näin yhdistetty saaria mantereeseen pitkiksi, suurelta osin keinotekoisiksi niemiksi. Niiden välinen Hietalahti on jäänyt nykyisellään pitkäksi ja kapeaksi lahdeksi, joka erottaa sen länsipuolella olevan Jätkäsaaren sen itäpuolella olevasta Munkkisaaresta ja sen jatkeena olevasta Hernesaaresta. Jätkäsaaren rannalla ovat Länsisataman suurimmat laivalaiturit, joista Vuosaaren sataman valmistuttua käytössä on enää vain Tallinnan liikennettä palveleva Länsiterminaali. Munkkisaaressa sijaitsee Hietalahden telakka.


title: Ruokala (televisiosarja)

text: Ruokala oli suomalainen MTV3-kanavalla esitettävä Viestintäyhtiö Ruokala Oy:n tuottama television ruokaohjelma. Ohjelman kokkeina toimivat Sanna Miettunen, Alex Nurmi ja Antti Vahtera. Lisäksi mukana on Viini-lehden asiantuntija Antti Rinta-Huumo. Ohjelma on tunnettu aiemmin myös nimillä ruokala.com ja ruokala.tv


title: Gobeliini

text: Gobeliini on käsin kudottu kuvallinen seinävaate. Gobeliinien kuvioinnissa lankoja ei viedä sukkulalla kankaan reunasta toiseen, vaan kukin väri poimitaan esiin käsin.


title: Gobeliini

text: Gobeliini sai nimensä pariisilaisesta "Les Gobelins" -tehtaasta. Gobelin-suku oli harjoittanut värjärin ammattia jo 1400-luvulla. Vuonna 1662 tuotanto siirtyi valtion omistukseen, jolloin myös laajennettiin tuotantoa taidekäsitöihin.


title: Gobeliini

text: Alun perin gobeliineiksi kutsuttiin tämän Pariisissa sijainneen tehtaan tuotteita, joiden kuvat olivat hyvin maalauksellisia ja, toisin kuin muissa kuvakudoksissa, ottivat huomioon myös perspektiivin. Ne esittivät yleensä jotakin historiallista tapahtumaa tai uskonnollisen kertomuksen kohtausta.


title: Gobeliini

text: Myöhemmin gobeliini-nimeä on käytetty myös muista pystykangaspuissa ns. gobeliinitekniikalla kudotuista kuvakudoksista. Nykyään gobeliinia jäljitteleviä kudonnaisia (mm. kankaita) valmistetaan myös koneellisesti. Gobeliiniksi kutsutaan erityisesti huonekalujen verhoilukankaaksi jacquardkoneella kudottuja monivärisiä kankaita.


title: Kaledonia

text: Kaledonia () on roomalaisten Britteinsaarten pohjoisosille antama nimi. Kaledoniaa asutti caledonien eli kaledonialaisten heimo, eivätkä roomalaiset koskaan saaneet sitä pysyvästi hallintaansa. Alue vastasi nykyistä Skotlantia. Kaledonialaiset lienevät olleet sama kelttiläisperäinen kansa, jota myöhemmin kutsuttiin pikteiksi.


title: Kaledonia

text: Roomalaiset valloittivat Kaledonian Agricolan johdolla noin vuonna 80, ja myöhemmin he voittivat pohjoisen heimot Mons Graupiuksen taistelussa. Roomalaiset perustivat legioonalaisille linnoituksen Inchtuthiliin sekä pienempiä linnakkeita strategisesti tärkeisiin soliin. Roomalaiset joutuivat kuitenkin vetäytymään kaikista varustuksistaan jo vuonna 90 ja lopulta Trajanuksen keisarikaudella koko Skotlannista. Roomalaiset pyrkivät ajoittain työntämään rajaa pohjoisemmaksi tämänkin jälkeen.


title: Kaledonia

text: Kaledoniaksi määritellään usein Hadrianuksen vallin pohjoispuolinen osa Ison-Britannian saarta, toisinaan rajavalliksi nimetään pohjoisempana sijaitseva Antoninuksen valli. Nimitystä käytetään nykyään Skotlannin romanttisena ja runollisena vastineena. Kaledonian mukaan on nimetty muun muassa Uuden-Kaledonian saariryhmä ja monet yritykset, kuten skotlantilainen lentoyhtiö Caledonian Airways.


title: Caledonia

text: Caledonia ja Kaledonia tarkoittavat seuraavia:


title: IL-2 Sturmovik (videopeli)

text: IL-2 Sturmovik on 1C: Maddox Gamesin kehittämä ja Ubisoftin julkaisema lentosimulaattori, joka keskittyy itärintaman ilmataisteluihin toisen maailmansodan aikana. Pelin nimi tulee kuuluisasta neuvostoliittolaisesta maataistelukoneesta. Peli julkaistiin Microsoft Windowsille marraskuussa 2001. Julkaisun jälkeen simulaattoriin on kehitetty lukuisiä päivityksiä ja lisäosia, kuten vuonna 2003 julkaistu itsenäisesti toimiva jatko-osa "".


title: IL-2 Sturmovik (videopeli)

text:
Alkuperäisessä "IL-2 Sturmovikissa" pääsee lentämään yhteensä 31:llä viiden eri maan (Neuvostoliitto, Saksa, Yhdistynyt kuningaskunta, Ranska ja Yhdysvallat) lentokoneella. Sen lisäksi simulaattoriin kuuluu 40 ei-lennettävää lentokonetta. Pelin uusin painos on kaikki aikaisemmatkin lisälevyt sisältävä "IL2 Sturmovik 1946". Siinä on koneita yhteensä 311, joista pelaajan lennettävissä on noin 230.
Vuonna 2003 pelille julkaistiin jatko-osa "IL-2 Sturmovik: Forgotten Battles", joka lisäsi alkuperäiseen simulaattoriin paljon uusia lentokoneita. Jatko-osa keskittyi erityisesti vuosina 1941–1944 käytyyn jatkosotaan. Maaliskuussa 2004 julkaistu lisäosa "Ace Expansion Pack" lisäsi pääasiallisesti uusia lennettäviä lentokoneita.


title: IL-2 Sturmovik (videopeli)

text: Lokakuussa 2004 julkaistiin "Pacific Fighters" -lisäosa, joka ei tarvitse alkuperäistä "Forgotten Battlesiä" toimiakseen. "Pacific Fighters" laajentaa simulaattorin Tyynenmeren sotiin, lisäten Japanin ja Yhdysvaltain lentokoneita, lentotukialuksia ja sotalaivoja.


title: IL-2 Sturmovik (videopeli)

text: "Forgotten Battlesia" oli tarkoitus laajentaa useilla minilisäosilla, mutta vain yksi, "PE-2", ilmestyi. Ubisoft julkaisi joulukuussa 2006 täydellisen IL-2 Sturmovik -kokoelman, joka sisältää kaikki peliin julkaistut viralliset lisäosat sekä uudet minilisäosat "Sturmoviks over Manchuria" ja "46". Paketin nimi on "IL-2 Sturmovik 1946".


title: IL-2 Sturmovik (videopeli)

text: "1946":n myötä kaikki lisäosat saatiin samaan pakettiin, joten moninpelaaminen myös selkeytyi. "PE-2" tuo mukanaan uusia tehtäviä ja nimensä mukaisesti Petljakov Pe-2 -koneen. "Sturmoviks over Manchuria" lisää peliin Japanin ja Neuvostoliiton välisiä ilmataisteluja ja tuo peliin muun muassa koneet Ki-27 ja IL-10. "46" puolestaan tuo peliin oman vaihtoehtohistorian, jossa sota jatkuu vielä vuonna 1946. Lisäosa lisää peliin useita suihkuhävittäjiä kuten saksalaiset Arado Ar 234 ja Focke-Wulf Ta 183 -koneet sekä venäläisen MiG-9-koneen. Yksi uutuus on saksalainen pystysuoraan nouseva ja laskeutuva Heinkel II ”Lerche”, joka on varustettu Ruhrstahl X-4-ilmasta-ilmaan-ohjuksilla.


title: IL-2 Sturmovik (videopeli)

text: Kaikki "IL-2 Sturmovik" -sarjan simulaattorit mahdollistavat moninpelin internetin kautta.


title: IL-2 Sturmovik (videopeli)

text: Ensimmäisen "IL-2 Sturmovikin" jälkeen julkaistu jatko-osa "Forgotten Battles" sekä lisäosat "Ace Expansion Pack" ja "Pacific Fighters" voidaan asentaa toimimaan yhdessä. Tällöin kaikkien lisäosien ja varsinaisen pelin lentokoneet, tehtävät ja sotakalusto ovat käytössä. Nettipelaamista varten tulee olla yleensä myös asennettu kaikki minilisäosat. 1946-kokoelman myötä "IL2 Sturmovik" -sarjan kokonaiskonemäärä on jo 347, joista pelaajan lennettävissä 256. Tosin lukuihin on laskettu koneiden kaikki versiot omana koneenaan, mutta silti uniikkien koneiden määrä nousee satoihin.


title: IL-2 Sturmovik (videopeli)

text: Peli on myös saanut myös "" -nimisen jatko-osan, joka julkaistiin PlayStation 3:lle, Xbox 360:lle, PlayStation Portablelle ja Nintendo DS:lle sekä myöhemmin Windowsille nimellä "Wings of Prey".


title: IL-2 Sturmovik (videopeli)

text: Pelin nykyinen kehitys on siirtynyt täysin vapaaehtoiselle Daidalos Teamille, joka on tehnyt osittain päivityksen 4.09, ja kokonaan päivitykset versiosta 4.10 eteenpäin. Uudet päivitykset lisäävät yhä uutta sisältöä ja uusia lentokoneita peliin. Versio 4.13 julkaistiin tammikuussa 2017, eli yli 15 vuotta pelin alkuperäisen julkaisun jälkeen.


title: IL-2 Sturmovik (videopeli)

text: Pelin ympärille on kehittynyt runsaasti erilaisia modeja ja niihin keskittyneitä yhteisöjä. Nykyään modien tekeminen on sallittu myös pelin virallisen kehittäjän taholta. Modeilla voidaan esimerkiksi parantaa efektejä, tuoda peliin lisää koneita ja lisätä ohjaamoja jo pelissä oleviin koneisiin tehden ne lennettäviksi. Yksi suosituimmista modipaketeista on Ultrapack, johon on kerätty hyvin paljon erilaisia modeja. Ultrapack muun muassa tekee kaikki koneet lennettäviksi, ja siinä on mukana esimerkiksi MiG-15, MiG-17 ja F-86 Sabre mallinnetulla ohjusaseistuksella


title: IL-2 Sturmovik (videopeli)

text: Alla joitakin modaamattomassa vakioversiossa lennettäviä koneita lisäosien kera (FB+AEP+PF+1946).


title: Gennadi Nižegorodov

text: Gennadi Aleksejevitš Nižegorodov (s. 6. heinäkuuta 1977) on venäläinen jalkapalloilija, pelipaikaltaan puolustaja. Hän pelaa kotimaansa pääsarjassa Šinnik Jaroslavlin joukkueessa. Aikaisemmin hän on pelannut juniorina Ukrainassa SDJuSŠOR Tšernomoretšissa ja DJuSŠ SKAssa ennen varsinaista läpimurtoaan SKA Odessassa, Astrahanin Dynamossa, Nižni Novgorodin Lokomotivissa, vuosina 2003—2004 Moskovan Lokomotivissa ja vuonna 2005 Tšetšenian tasavallan Terekissä. Hän on pelannut lukuisia otteluita myös Venäjän maajoukkueessa. Nižegorodov on 181 senttimetriä pitkä ja painaa 77 kilogrammaa.


title: Bougival

text: Bougival on Suur-Pariisissa sijaitseva kunta, jossa on asukkaita noin 8 500 (2012). Bougival sijaitsee noin 15,3 kilometrin päässä Pariisin keskustasta. Lähin kaupunki on kuitenkin Versailles, joka sijaitsee noin 10 kilometrin päässä.


title: Bougival

text:
Bougival oli yksi impressionismin kehdoista 1800-luvulla. Monet kuuluisat taiteillijat kuten Pierre-Auguste Renoir, Claude Monet ja Alfred Sisley asuivat Bougivalissa.
Bougivalissa on rautatielinja, joka vie Saint Lazaren rautatieasemalle. Asema sijaitsee La Celle-Saint-Cloudin puolella. Se on yhteinen asema La Celle-Saint-Cloudin ja Bougivalin kanssa.


title: Hyvän tahdon kisat

text: Hyvän tahdon kisat () olivat kansainväliset urheilukilpailut, jotka järjestettiin yhteensä kuusi kertaa vuosien 1986 ja 2001 välillä. Kisat loi mediamoguli Ted Turner reaktiona 1980-luvulla olympialaisia ympäröineisiin ongelmiin: Neuvostoliiton vallattua Afganistanin vuonna 1979 Yhdysvallat ja useat muut länsimaat päättivät boikotoida Moskovassa järjestettyjä vuoden 1980 kesäolympialaisia, minkä seurauksena Neuvostoliitto puolestaan boikotoi Los Angelesissa järjestettyjä vuoden 1984 kesäolympialaisia.


title: Hyvän tahdon kisat

text: Ensimmäisiin, Moskovassa vuonna 1986 järjestettyihin Hyvän tahdon kisoihin osallistui yli 3 000 urheilijaa 79 maasta ja ne koostuivat 182 kisatapahtumasta. Uusia maailmanennätyksiä tekivät Serhi Bubka seiväshypyssä, Jackie Joyner-Kersee seitsenottelussa sekä Michael Hübner ja Erika Salumäe miesten ja naisten 200 metrin ratapyöräilyssä. Ennätyksiä rikottiin myös vuoden 1990 kisoissa Seattlessa: Mike Barrowman 200 metrin rintauinnissa ja Nadežda Rjaškina 10 kilometrin kävelyssä.


title: Hyvän tahdon kisat

text: Vuoden 1994 kisat järjestettiin Pietarissa, Venäjällä. Venäläiset tekivät viisi maailmanennätystä painonnostossa ja kisat olivat ensimmäinen suuri kansainvälinen tapahtuma, jossa rantalentopallo oli edustettuna. Lajista tuli myöhemmin olympialaji vuoden 1996 kesäolympialaisissa Atlantassa. Viimeisiksi Ted Turnerin järjestämiksi kisoiksi jäivät vuoden 1998 kisat New Yorkissa. Niiden kohokohtiin kuuluivat Jackie Joyner-Kerseen neljäs peräkkäinen seitsenotteluvoitto ja Yhdysvaltain joukkueen maailmanennätys 4 × 400 metrin viestijuoksussa.


title: Hyvän tahdon kisat

text: Ted Turner myi oikeudet kisoihin Time Warnerin Australian-osastolle, joka järjesti viimeiseksi jääneen vuoden 2001 tapahtuman.


title: Franche-Comté

text: Franche-Comté (arpitaaniksi "Franche-Comtât") on yksi Ranskan 26 entisestä hallintoalueesta. Vuoden 2016 alusta se on osa Bourgogne-Franche-Comtén hallintoaluetta.


title: Franche-Comté

text: Siihen kuuluvat Doubs'n, Juran, Haute-Saônen ja Territoire de Belfortin departementit, jotka jakautuvat edelleen 8 arrondissementtiin, 116 kantoniin ja 1786 kuntaan. Alueen pinta-ala on 16 202 km² ja väkiluku on 1 143 000. Asukastiheys on 71/km². Alueen pääkaupunki on Besançon.


title: Alaskanmalamuutti

text: Alaskanmalamuutti () on suuri pohjoinen koirarotu, yksi arktisen alueen pystykorvista. Alun perin se kehitettiin raskaita kuormia vetäväksi rekikoiraksi. Se on ollut Alaskan virallinen osavaltiokoira vuodesta 2010 lähtien.


title: Alaskanmalamuutti

text: Alaskanmalamuutti on yleisvaikutelmaltaan suuri ja voimakas koira. Ulkonäöltään se muistuttaa sutta, vaikka ei ole sille erityisen läheistä sukua. Rotumääritelmän mukaan toivottava työkoiran säkäkorkeus on nartuilla 58,5 cm, uroksilla 63,5 cm ja paino 34–38,5 kg, mutta malamuuteilla on luonnollista kokovaihtelua. Ruumiinrakenne on vankka ja luusto raskas. Koiran turkki on tiheä ja kaksikerroksinen kuten pohjoiselle koiralle sopii, hiukan karkeampi kuin siperianhuskyn. Aluskarva on tiheää ja villavaa. Tavallisimmat värit ovat mustavalkoisen, harmaanvalkoisen ja punavalkoisen eri sävyt. Vatsanaluksessa, raajoissa, käpälissä ja osassa päätä vallitseva väri on aina valkoinen. Värimerkit päässä ovat rodulle tunnusomaisia: esimerkiksi valkoinen laikku otsassa ja valkoinen kaulus ovat toivottavia. Myös kokonaan valkoinen väritys on mahdollinen mutta harvinainen. Turkkia täytyy harjata silloin tällöin, mutta muuten se on helppohoitoinen eikä sen leikkaamista suositella. Karvanlähtöaika on kaksi kertaa vuodessa, ja silloin alusvillaa irtoaa paljon.


title: Alaskanmalamuutti

text: Malamuutin raajat ovat todella voimakkaat ja jykevätekoiset. Liikkeet ovat tasapainoiset ja vahvat, mutta kokoonsa nähden koira on ketterä. Korvat ovat kolmionmuotoiset ja pystyt etenkin, kun koira on valpas. Korvat sijaitsevat alempana kuin esimerkiksi huskylla. Malamuutin pyöreä päälaki onkin usein selvin ero isokokoiseen huskyyn verrattuna. Kuono on leveä ja keskipitkä, silmät ruskeat, mantelinmuotoiset ja hiukan viistot. Tuuheaa häntäänsä malamuutti kantaa selän päällä. Käpälät ovat suuret ja soveltuvat lumessa liikkumiseen.


title: Alaskanmalamuutti

text: Koiranäyttelyissä etusijalle asetetaan alaskanmalamuutin kyky työskennellä alkuperäisessä tehtävässään, arktisten alueiden raskaita kuormia vetävänä rekikoirana. Kaikki ulkonäössä ja luonteessa havaitut virheet suhteutetaan siihen, miten paljon ne heikentävät koiran työskentelykykyä. Esimerkiksi liian pitkää ja pehmeää (ns. wooly) turkkia pidetään virheenä, koska lumi ja jää paakkuuntuvat siihen.


title: Alaskanmalamuutti

text: Alaskanmalamuutti on eräs kaikkein alkuperäisimmässä muodossaan säilyneistä koiraroduista, ja sen luonteen ymmärtämiseksi on tärkeää ottaa huomioon se, millaiset ominaisuudet olivat tarpeen malamuuttien alkuperäisessä elinympäristössä. Sitä pidetään älykkäänä, ihmisystävällisenä, seuraa rakastavana ja uutterana rotuna. Malamuutti ei koskaan saisi olla pelokas tai aggressiivinen, vaan oman arvonsa tunteva ja luotettava työkoira. Alaskanmalamuutteja käytetään yhä rekikoirina, usein myös seura- tai näyttelykoirina ja monipuolisina harrastuskoirina. Malamuutin kanssa voi harrastaa esimerkiksi reki- tai kärryajelua, vaeltamista kesällä tai talvella, agilitya tai tokoa ja koiranäyttelyitä..


title: Alaskanmalamuutti

text: Malamuutti on vahvasti laumasidonnainen koira eikä siksi sovellu hyvin yksineläjille. Se tarvitsee paljon tekemistä ja liikuntaa ulkoilmassa. Itsepäisenä ja melko nopeasti pitkästyvänä koirana sen kouluttaminen voi olla haastavaa. Tämä piirre on melko yleinen pohjoisilla roduilla. Paras motivaation lähde on todennäköisesti ruoka, jolle malamuutit ovat erityisen persoja. Voimakkaan laumavaistonsa takia malamuutti suhtautuu usein torjuvasti muihin koiriin, erityisesti samaa sukupuolta oleviin, minkä vuoksi sen totuttaminen lajitovereidensa seuraan jo pentuna olisi suotavaa. Malamuutin omistajan on kyettävä pitämään suuri koiransa hallinnassa kaikissa tilanteissa, eikä rotu siksi sovi lasten ulkoilutettavaksi. Omistajan on myös oltava määrätietoinen ja huolehdittava siitä, että malamuutti ei saa laumassa johtajan asemaa. Ystävällisluontoisina alaskanmalamuutit eivät sovellu vahtikoiriksi, eikä niitä pitäisi sellaisiksi kouluttaa.


title: Alaskanmalamuutti

text: Malamuutteja pidetään yleensä melko hiljaisina koirina, koska ne haukkuvat harvoin. Ne ilmaisevat kuitenkin itseään usein "puhumalla" ja saattavat myös ulvoa susien tapaan tuntiessaan olonsa jännittyneeksi, surulliseksi tai yksinäiseksi. Malamuutit ovat siistejä ja pitävät itsensä puhtaana nuolemalla. Ne kaivavat mielellään erityisesti ollessaan tylsistyneitä, ja malamuutti saattaa karata aidatulta pihalta alakautta. Niiden riistavietti saattaa usuttaa ne pieneläinten tai muiden kotieläinten kimppuun, mutta toisaalta malamuutin yhteiselo esimerkiksi kissojen kanssa saattaa sujua onnellisesti – ei kuitenkaan välttämättä aina.


title: Alaskanmalamuutti

text: Alaskanmalamuutin ominta aluetta on raskaan reen vetäminen. Malamuutit eivät pysty kilpailemaan nopeudessa pienempien vetokoirien kanssa edes pitkillä matkoilla, mutta niiden etu onkin kestävyys hyvin raskaiden kuormien vetämisessä ja työskentelyvarmuus äärimmäisissäkin olosuhteissa. Rekikoirana toimivan malamuutin tulee olla paitsi fyysisesti vahva, myös henkisesti sinnikäs ja periksiantamaton. Toisaalta sen täytyy suvaita muita samassa valjakossa työskenteleviä koiria. Lisäksi sen on osattava toimia tarvittaessa myös itsenäisesti, jopa omistajan käskyjä vastaan. Tällainen itsevarmuus on hyödyksi esimerkiksi silloin, jos omistaja usuttaa valjakkoaan vaaralliseen paikkaan kuten heikoille jäille.


title: Alaskanmalamuutti

text: Koska sekä malamuutin luonne että ulkonäkö ovat hioutuneet sen alkuperäisen käyttötarkoituksen määrääminä, on rodun jalostuksessa pyritty säilyttämään koiran työskentelyominaisuudet rekikoirana. Alaskanmalamuuttien veto-ominaisuuksia testataan nykyään Suomessa kuormanvetokokeilla, jossa koira vetää viisi kertaa oman painonsa suuruista kuormaa kymmenen metrin matkan alle kolmessa minuutissa. Parhaimmillaan ja hyvissä olosuhteissa malamuutti voi vetää paljon tätä raskaampiakin kuormia, jopa yli 20 kertaa oman painonsa verran. Tämän lisäksi järjestetään rekikoirien kilpailu- ja käyttökokeita, joissa rekeä vedetään pitkiä matkoja.


title: Alaskanmalamuutti

text: Alaskanmalamuutit ovat läntisessä Alaskassa asuneen mahlemuit-heimon koirien jälkeläisiä. Heidän koiransa olivat suuria vetokoiria, jotka pystyivät kuljettamaan suuria kuormia ja työskentelemään ankarissa olosuhteissa pienellä ravinnolla. Klondiken kultaryntäyksen aikaan vuodesta 1896 lähtien malamuutit ja muut rekikoirat olivat hyvin arvokkaita ja niiden kysyntä kasvoi. Silloin niitä myös risteytettiin muiden koirarotujen kanssa, mutta tällä ei näytä olleen pysyvää vaikutusta nykyisten malamuuttien perimään. Tuoreet DNA-analyysit osoittavat, että alaskanmalamuutti on eräs maailman vanhimmista koiraroduista. Sitä on käytetty myös tutkimusmatkoilla esimerkiksi Etelänavalle.


title: Alaskanmalamuutti

text: Alaskanmalamuutteja oli alun perin kahta eri tyyppiä: M'Loot- ja Kotzebue-malamuutteja. Kotzebuet olivat pienempiä, vähemmän aggressiivisia ja sudenharmaita, kun M'Loot-malamuuttien värikirjo oli laajempi. M'Loot-tyypin kehittivät Paul Voelker vanhempi ja nuorempi. He toivat koiria Alaskasta 1900-luvun alussa ja perustivat kennelin, josta nämä malamuutit saivat nimensä. Kotzebue-malamuutteja kasvatti aluksi Arthur Walden, myöhemmin Milton ja Eva Seeley. Nykyään linjat ovat sekoittuneet, ja puhtaita jompaakumpaa tyyppiä edustavia koiria löytyy hyvin harvoin. Alkuvaiheessa oli myös kolmas jalostuslinja, Hinman-Irwin, jota alkoi kehittää Robert Zoller. Ensimmäinen alaskanmalamuutin rotumääritelmä laadittiin vuonna 1935. Suomeen ensimmäiset malamuutit tuotiin 1960-luvulla.


title: Alaskanmalamuutti

text: Rotu on yleisesti ottaen melko terve. Alaskanmalamuuttien tavallisimpia sairauksia ovat lonkkaviat (lonkkaniveldysplasia), kyynärnivelen dysplasia ja silmäsairaudet. Silmäsairauksista yleisimmät ovat harmaakaihi ja etenevä verkkokalvon rappeutuma eli PRA. Lisäksi yksittäistapauksina esiintyy lähes kaikilla muillakin roduilla tavattuja sairauksia, joita ovat esimerkiksi epilepsia, syövät, kilpirauhasen vajaatoiminta ja purentaviat. Malamuuteilla on myös esiintynyt hermolihasrappeumaa. Suomessa alaskanmalamuutti on mukana PEVISA-ohjelmassa, jolla pyritään ehkäisemään perinnöllisiä sairauksia. Jalostukseen käytettäviltä koirilta vaaditaan lonkkakuvaus ja silmätarkastus.


title: Alaskanmalamuutti

text: Malamuutin tuuhea turkki ei sovellu lämpimään ilmastoon, vaikka koiria tiedetään menestyksellisesti kasvatetun muun muassa Arizonassa. Rotua voi hyvin kasvattaa myös Suomessa. Kuumalla ilmalla koira tarvitsee paljon vettä ja varjoa. Yliruokintaa tulee välttää, koska koira voi hyvinkin syödä kaiken saatavilla olevan ruoan ja lihoa.


title: Lev Lvovitš Tolstoi

text: Lev Lvovitš Tolstoi (, 1869 Jasnaja Poljana – 1945 Helsingborg) oli venäläisen kirjailija Leo Tolstoin poika. Hän oli itsekin kirjailija. Venäjän vallankumouksen jälkeen hän asui Ruotsissa, missä jatkoi kirjoittamista ja harjoitti myös kuvanveistoa. Lev Lvovitš Tolstoi kuoli 18. lokakuuta 1945 Helsingborgissa.


title: Hamilton (Kanada)

text: Hamilton on Ontarion provinssissa sijaitseva Kanadan yhdeksänneksi suurin kaupunki, jossa asuu noin 537 000 ihmistä (2016).


title: Hamilton (Kanada)

text: Kaupunki sijaitsee Niagaran niemimaan luoteisreunalla Ontariojärveen kuuluvan Burlingtoninlahden etelärannalla. Kaupungin jakaa kahteen osaan 198 metriä korkea Hamilton Mountain, jonka rinteiltä virtaa useita jokia Burlingtoninlahteen.


title: Hamilton (Kanada)

text: Hamilton tunnetaan Kanadan terästeollisuuden keskuksena, jonka vanhimmat tehtaat perustettiin yli 150 vuotta sitten. Viime vuosikymmeninä teollisuus on taantunut jonkin verran. Kaupunki on hyvin monikulttuurinen, sillä joka viides sen asukkaista on syntynyt Kanadan ulkopuolella. Vain Torontossa ja Vancouverissa on enemmän ulkomaalaissyntyisiä suhteessa koko väkilukuun.


title: François Ozon

text: François Ozon (s. 15. marraskuuta 1967) on yksi nyky-Ranskan merkittävimmistä ohjaajista ja käsikirjoittajista. Kansainväliseen kuuluisuuteen hän nousi elokuvillaan "8 naista" (2002) ja "Swimming Pool" (2003).


title: Hamilton

text: Hamilton tarkoittaa seuraavia asioita:


title: Kaurialan lukio

text: Kaurialan lukio on Hämeenlinnan Kaurialan kaupunginosassa toimiva lukio. Siellä opiskeli vuonna 2017 noin 500 lukiolaista. Lukion johdossa oli rehtori Tuomo Iltanen ja apulaisrehtorina toimi Jussi Mestari.


title: Kaurialan lukio

text: Kaurilan lukion edeltäjä oli vuonna 1924 perustettu Hämeenlinnan tyttölyseo.


title: Kaurialan lukio

text: Vuonna 2005 Kaurialan lukioon avattiin tiedelinja, joka käsittää noin 50 matemaattis-luonnontieteellisesti suuntautunutta opiskelijaa, mutta virallisesti tiedelinjaa ei ole rajattu pelkästään luonnontieteisiin. Vuonna 2012 Opettajien Ammattijärjestö OAJ nimesi Kaurialan lukion Vuoden oppilaitokseksi.


title: Kaurialan lukio

text: Koulurakennus on valmistunut vuonna 1927. Sen on suunnitellut arkkitehti Toivo Salervo. Rakennusta on myöhemmin laajennettu vuosina 1935, 1954, 1965 ja 2004–2006. Viimeisimmän koulurakennuksen saneerauksen ja lisäosan suunnitteli arkkitehtitoimisto Arne von Boehm.


title: Kaurialan lukio

text: Kaurialan lukion kasvatteja ovat muun muassa kuvataiteilija Jukka Korkeila, kirjailija Juha-Pekka Koskinen ja matemaatikko Jukka Ranta.


title: Kanava (sanomalehti)

text: Kanava oli Viipurissa vuosina 1845–1847 ilmestynyt Pietari Hannikaisen toimittama sanomalehti. Se oli suomenkielisen yhteiskunnallisen journalismin uranuurtaja ja myös kaunokirjallisesti merkittävä. Lehti kannatti J. V. Snellmanin "Saiman" suomalaiskansallisia vaatimuksia ja liberaalia talouspolitiikkaa.


title: Kanava (sanomalehti)

text: Viipurin ensimmäinen suomenkielinen sanomalehti oli kirjanpainaja Anders Cedervallerin julkaisema "Sanan Saattaja Viipurista", joka lakkasi toimittajapulaan vuoden 1841 lopussa. Marraskuussa 1844 Cedervallerin perilliset tekivät anomuksen julkaisulupansa uudistamisesta ja lehden nimen muuttamisesta muotoon "Kanava, Sanansaattaja Viipurista". Senaatti hyväksyi anomuksen joulukuussa, mutta lehden ensimmäinen näytenumero ehti ilmestyä seuraavan vuoden alussa vanhalla nimellä. Uusi nimi "Kanava" liittyi Saimaan kanavan rakentamiseen, mutta sillä oli myös vertauskuvallinen merkitys: lehti oli tarkoitettu suomalaisia yhdistäväksi väyläksi, jota pitkin tieto ja yhteiskunnalliset näkemykset kulkisivat.


title: Kanava (sanomalehti)

text: Ohjelmaltaan "Kanava" edusti J. V. Snellmanin sosiaalista fennomaniaa. Se oli Snellmanin "Saiman" suomenkielinen vastine, joskin sysäyksen lehden perustamiseen antoi ilmeisesti innokas suomen kielen harrastaja Wolmar Schildt. "Kanavan" tavoitteita olivat kansallisen tietoisuuden herättäminen, julkisen keskustelun välineenä toimiminen sekä suomen kirjakielen ja kirjallisuuden kehittäminen. "Saiman" tavoin se kannatti elinkeinovapautta sekä puhui teollisuuden ja maatalouden edistämisen puolesta. "Kanava" pyrki olemaan kaikille säädyille suunnattu yleislehti, joka erityisesti korosti, ettei sitä ole tarkoitettu vain rahvaan opetukseksi.


title: Kanava (sanomalehti)

text: "Kanavan" toimittaja Pietari Hannikainen oli Helsingin yliopistosta maanmittariksi valmistunut sääminkiläisen talonpojan poika, joka Wolmar Schildtin ja Snellmanin vaikutuksesta oli kokenut fennomaanisen herätyksen. Alkuvaiheessa mukana oli myös lehtori Henrik Corander. Hannikaisen työskennellessä ammatissaan eri puolilla Viipurin lääniä lehden asioita saattoi hoitaa viipurilainen Juho Pynninen.


title: Kanava (sanomalehti)

text: Avustajia lehdellä oli melko vähän. Heistä tärkeimmät olivat suomalaisuudesta, kielestä ja kirjallisuudesta kirjoittanut Wolmar Schildt, runoja, ajanvietepaloja ja maatalouskirjoituksia laatinut Valkeasaaren kirkkoherra Konstantin Schröder sekä viipurilainen kauppa- ja konttoriapulainen ja innokas kansanvalistusmies Juho Pynninen, jonka kirjoitukset käsittelivät erityisesti kansankirjastojen perustamista. Muita avustajia olivat J. F. Lagervall, K. H. Ståhlberg, Kustaa Paturi, J. F. Granlund ja Elias Lönnrot. "Kanavan" yleisilmeen loi kuitenkin yksin Hannikainen, joka sai nopeasti tunnustusta taitavana lehtimiehenä.


title: Kanava (sanomalehti)

text: Useimpien muiden tuon ajan suomalaisten sanomalehtien tapaan "Kanava" ilmestyi kerran viikossa nelisivuisena ja kaksipalstaisena. Sen sivuilla ensimmäisinä olivat uutiset, sen jälkeen muut kirjoitukset ja lopussa ilmoitukset. Lehti ladottiin fraktuuralla, mutta ilmoitusosastossa käytettiin myös antiikvaa. Ilmoitukset ja viimeisenä vuonna myös kaikki uutiset ladottiin petiitillä.


title: Kanava (sanomalehti)

text: Lehden sisällössä keskeisellä sijalla oli kieli- ja kansallisuuskysymys. Se kiinnitti huomiota myös kansankirjastojen ja kirjapainojen perustamiseen, kouluoloihin sekä Viipurin Suomalaisen Kirjallisuuden Seuran ja Helsingin yliopiston toimintaan. Talouselämän kysymyksistä esillä olivat Saimaan kanavan rakentaminen, maatalouden kehittäminen, teollisuus ja kauppa sekä uusien keksintöjen esittely. Maatalouden alalla lehden johtoteemoja olivat peltoviljelyn edistäminen ja kaskenpolton supistaminen. Sosiaalisista kysymyksistä Hannikaista lähellä olivat maanomistusolot ja tilojen jakaminen maaseudun tilattomalle väestölle. Snellmanin tavoin hän kannatti ammattikuntien lakkauttamista sekä kiinnitti huomiota oikeudenkäyttöön, vankeinhoitoon ja köyhäinhuoltoon. "Kanava" otti usein artikkelinsa pohjaksi jonkin "Saiman" kirjoituksen ja kävi polemiikkia varsinkin K. A. Gottlundin lehtien "Suomalaisen" ja "Suomen" kanssa.


title: Kanava (sanomalehti)

text: "Kanavalla" oli huomattava merkitys suomenkielisen kaunokirjallisuuden ja kirjallisuuskritiikin kehittäjänä. Hannikainen julkaisi lehdessään ensimmäisen julkisesti esitetyn suomenkielisen näytelmän, vuonna 1838 laatimansa komedian "Silmänkääntäjän", ensimmäiset kirjallisuushistoriallisesti merkittävät suomalaiset novellit sekä joukon varhaisia matkakuvauksia, joita kirjoittivat muun muassa Wolmar Schildt, D. E. D. Europaeus ja Elias Lönnrot. Yksittäisten kirja-arvostelujen lisäksi lehdessä ilmestyi kirjallisuuskatsauksia ja yleisarviointeja, joista useimmat olivat sen toimittajan omaa käsialaa. Kirja-arvosteluja laativat myös Schildt, Konstantin Schröder, Juho Pynninen ja K. H. Ståhlberg. "Kanava" arvioi aikansa lehdistöä, julkaisi ensimmäiset suomenkieliset teatteriarvostelut ja nosti esille ajatuksen suomalaisen teatterin perustamisesta. Sen kritiikki vaikutti Zacharias Topeliuksen kirjailijanuran kehitykseen.